Dodik: Ivanić nije smio dozvoliti da ga prevare - lukavicaonline.com\nmaj 31, 2016 | Društvo | 0 |\nBeograd – Predsjednik Republike Srpske Milorad Dodik izjavio je da srpski član Predsjedništva BiH Mladen Ivanić, ako ga je narod već izabrao, nije smio dozvoliti da bude prevaren u procesu donošenja odluke o objavljivanju rezultata popisa stanovništva i da je važno da sada reaguje.\nDodik je, povodom Ivanićeve izjave da su ga bošnjački i hrvatski član Predsjedništva BiH Bakir Izetbegović i Dragan Čović prevarili, rekao da nije ni znao za Ivanićev dogovor sa njima.\n“Slušao sam ga prethodnih dana kako je govorio da je prećutao neke stvari.\nNaravno da je i to neprihvatljivo, ali u ovom trenutku važno je da on reaguje”, rekao je Dodik novinarima u Beogradu.\nOn je ocijenio da je višestruko opasno da se 196.000 ljudi upiše kao etnički nedefinisano stanovništvo BiH.\n“To je višestruko opasno jer se pojavljuje mogućnost da se uvede kategorija žBosanacaž, kao što se ranije frizirala priča o Jugoslovenima. Ti ljudi ne mogu da uđu u popis ni u kom slučaju i Republika Srpska će odbiti tu vrstu dogovora”, rekao je predsjednik Republike Srpske.\nDodik je upozorio da su u prethodnom periodu “orkestrirano krenuli na Republiku Srpsku vjerski i politički krugovi Bošnjaka i Hrvata” i da je očigledno da među njima postoji dogovor da se uđe u novu fazu odnosa prema Republici Srpskoj.\nOn je ukazao da su gotovo identične poruke i međusobna podrška banjalučkog biskupa Franje Komarice i poglavara Islamske zajednice u BiH Huseina Kavazovića, i da je sve to prebačeno na politički teren gdje je predsjedavajući Predsjedništva BiH Bakir Izetbegović i na ideologiju “Islamske deklaracije” njegovog oca.\n“Nama je sve jasno: u poziciji kada se orkestrirano od Bošnjaka i Hrvata pokušava na novi način pritisnuti Republika Srpska, mi imamo različite poglede. Nemoguće je da u Sarajevu prolaze odluke kako prolaze, nemoguće je da ne reaguju srpski predstavnici i nemoguće je dozvoliti da se to nastavi”, naglasio je Dodik.\nOn je upozorio i da priča o popisu, u kome se u broj stanovnika BiH pokušava ubrojiti 196.000 ljudi koji imaju državljanstva drugih država svijeta, iako po evropskim i svjetskim standardima popisa nemaju stalno prebivalište i ne mogu da budu evidentirani kao takvi, “može da bude samo priča o pritisku”.\n“To znači da će se na bazi toga pokušati formirati jedna pozicija u kojoj je priča o većini Bošnjaka 51 odsto. Ta priča može da bude samo priča o pritisku. Postavlja se i priča iz prošlosti – kako je moguće da ste gradili priču o genocidu, a da vas sada ima više?”, upitao je Dodik.\nOn je rekao da je pozicija Republike Srpske sada usložnjena, ne zbog nje same, nego “zbog onih koji su tradicionalno usmjereni ka tom lošem prizivanju statusa Republike Srpske”.\n“Jasno sam izrazio zabrinutost /premijeru Srbije Aleksandru/ Vučiću na tu temu, govorio o svim opasnostima i rekao da od Srbije očekujem da podrži bez oklijevanja Republiku Srpsku u svemu. Imamo povjerenja i u Vučića i u /predsjednika Srbije Tomislava/ Nikolića”, rekao je Dodik.\n“Danas je nama koji smo 10 godina u vlasti u Repubilci Srpskoj lako, ali je veoma frustrirajuće biti opozicija 10 godina. Te frustracije koje imaju ne mogu riješiti samo sa ova dva – tri pitanja koja izmišljaju”, rekao je Dodik.\n“Oni bi mogli da obezbijede ravnopravan tretman na BN televiziji, gdje oni upravljaju. Ja ne upravljam Radio-televizijom Republike Srpske. Znam da ih sa RTRS-a pozivaju da učestvuju u programu. To je farsa, oni su u medijima veoma zastupljeni i nema nijednog dana da nema izvještaja o tome šta radi Mladen Ivanić, /Mladen/ Bosić ili neko drugi”, rekao je Dodik.\nNa pitanje kako se oduprijeti “obojenim revolucijama”, Dodik je odgovorio da za razliku od drugih zemalja, koje su na neki način samostalnije, u BiH ima mnogo stranaca kojima je u interesu da provode svoje koncepcije.\nOn je ukazao da je “obojena revolucija” već pokušana sa Republikom Srpskom prije nekoliko godina “kad su zapalili Federaciju BiH, računajući da će tako učiniti i sa Republikom Srpskom, pa je to otpalo”.\n“Tada su pod pritiskom određenih planova koje su ranije dogovarali formirali neku priču o opoziciji koja pokušava da pravi proteste. Mislim da bi sada /u Banjaluci/ sve bilo drugačije da nije bilo mitinga koji je organizovao SNSD i dogodilo bi se nešto slično kao u Makedoniji”, kaže Dodik.\n“Sarajevo nije legitimni predstavnik srpskog političkog interesa. Sarajevo nije muslimanski i bošnjački politički centar, a može da bude i srpski i bošnjački i hrvatski centar, ako se odražavaju svi ti interesi”, rekao je Dodik.\n“Ako BiH hoće da nešto uradi na tom planu, tu mora da postoji saglasnost i srpskog člana i srpske strane i hrvatske strane, a tih saglasnosti nema. Bakir Izetbegović je pjevao pjesmu koju vole da čuju muslimani i time pokušava da ojača neku svoju poziciju, ali BiH neće nikada moći obnoviti tužbu protiv Srbije”, rekao je Dodik.\nOn je ocijenio da je prethodna tužba bila “greška i propust srpskih predstavnika tog vremena”, ali da sada nema apsolutno ni formalnih ni političkih uslova da se to uradi.\n“Bakir Izetbegović nije predstavnik BiH, on je samo predstavnik muslimana u BiH”, poručio je Dodik.\nStranci izbornog gubitnika u Srpskoj proizveli u vlast na nivou BiH\nPredsjednik Republike Srpske Milorad Dodik rekao je da je vlast na nivou BiH posljednjih osam godina držala Srpska, bez koje se ni o o čemu nije moglo odlučivati, ali su nakon posljednjih izbora stranci izbornog gubitnika u Srpskoj proizveli u vlast na nivou BiH.\n“Natjerali su nas u jedan klinč, u kojem se u Republici Srpskoj sada stalno sporimo o tome šta treba činiti. Republika Srpska se može i mora čuvati, ne u Banjaluci, nego i u Sarajevu. Ako tamo nemate ljude, koji su na to spremni, onda, naravno, gubite. Mi smo pokušali da učinimo da ta šteta bude što manja”, rekao je Dodik na okruglom stolu “Paljenje Balkana – od Makedonije do Republike Srpske”, održanom u Beogradu.\nOn je naglasio da je Republika Srpska 2006. godine odlučila da ne prihvati podaništvo i urušavanje, te ocijenio da sve zavisi od toga da li ćete svoje prirodne resurse dati nekom penzionisanom NATO generalu.\nDodik je podsjetio da se 2006. godine institucionalno suprotstavio prenošenju nadležnosti na nivo BiH, na primjer policije, jer da se to desilo, sada ne bi ni bilo Republike Srpske. On je podsjetio i da je pod teškim okolnostima u bazi Sfora na Butmiru odbio promjenu Ustava BiH, koja bi podrazumijevala da nema Republike Srpske.\nOn je rekao da je Predsjedništvo BiH, mimo Ustava, prihvatilo, navodnu njemačko-britansku izjavu o kretanju BiH, a nije za to zaduženo, a srpski ljudi su u tome učestvovali.\n“Doveli su nas u poziciju da sada kao navodno imamo neku reformsku agendu, kao nešto izvršavamo. U toj reformskoj agendi je Velika Britanija, koja sada organizuje breksit, nama nameći evropski put, a sami bježe od tog puta”, rekao je Dodik.\nOn je rekao da BiH sada funkcioniše jer stranci pritiskaju i uključeni su ne samo u globalne političke procese, već i u mikroupravljanje u BiH, gdje vlada “ambasadorokratija”.\nPrema njegovim riječima, ambasadori zapadnih zemalja i Turska svakog petka sjednu i dogovaraju šta treba učiniti u BiH i pokušavaju da to nametnu Srpskoj.\n“I to dugo traje. A kada ih prozovete, ljute se i kažu – niste za dijalog. Znači za dijalog ste samo ako ste poslušnici i ako ćutite, samo klimate glavom, dozvolite da budete prevareni, prećutite, nemojte da vidite. A to što će vas narod ispljuvati, zbog izdaje, to njih baš briga”, rekao je Dodik.\nOn je naglasio da je visoki predstavnik stvorio od BiH nemoguću zemlju, te napomenuo da je Republika Srpska, koja je po svim kriterijumima već 1994. godine, odnosno prije Dejtonskog sporazuma, bila država, unijela svoj suverenitet u BiH, ali da je nedostajala volja drugih da to prihvate da je država.\nPrema njegovim riječima, visoki predstavnik najočitiji je međunarodni kriminalac koji se ikada pojavio na ovim prostorima, i to se odnosi na sve visoke predstavnike, i oni su svjesni da krše međunarodno pravo, ali su spremni da to brane svim snagama.\nDodik je rekao da ni danas nisu kriterijumi isti, ako je za državu potrebna stolica u UN, te dodao da na Zapadu za Republiku Srpsku kažu da nije država, a za Kosovo, iako nema stolicu u UN, kažu da jeste.\n“Ti dupli kriterijumi na Balkanu mogu samo da proizvedu dodatnu konfuziju, koja nikuda neće odvesti ni ove narode, ni države”, rekao je Dodik, navodeći da su Srpskoj zabranjene mnoge stvari koje su drugima dozvoljene, kao što je termin “država” ili “referendum”.\n“Posmatra se svaki korak koji Republika Srpska učini, svaki sastanak sa Srbijom ili Rusijom satanizuje se do te mjere, pa se govori o prorusima, o nekim skrivenim namjerama, o trojanskim konjima”, dodao je on.\nPrema njegovim riječima, kada se Bošnjaci nesumnjivo dogovaraju sa Turcima i Davutoglu kaže to što kaže u Banjaluci, onda niko stranaca ne kaže nijednu riječ o toj temi.\n“Nama je jasno o čemu je riječ. Jasno je i onima koji su protiv nas. Zato mislim da je činjenica da je Srpska unijela svoj državni suverenitet u BiH i da je bila pregovaračka strana u Dejtonu nesumnjivo važna i njoj će se morati vraćati ponovo”, rekao je Dodik.\nDodik smatra da bi dodatna opasnost za Srpsku bila ako bi na izborima u SAD pobijedila Hilari Klinton jer bi se tada vratili svi ljudi koji su karijere gradili na BiH.\n“Mi ćemo imati dodatno ozbiljan problem u tim narednim godinama. Ali, o tome mi ne možemo da odlučujemo”, rekao je Dodik\nOn je istakao da sve govori o tome da se, bez obzira na promijenjene činjenice iz rata ili dokaze o ratnim zločinima, strategija prema Srbima neće promijeniti.\nDodik je rekao da je pokušao strance da uputi da čitaju Ivu Andrića, prije nego šta bilo zaključe o BiH, ali da niko od njih ne čita Andrića, već imaju lične i državne interese i to provode, to su trećerazredne diplomate.\nOn je naveo da se Agencija za istrage i zaštitu /Sipa/ BiH, koju je uspostavio visoki predstavnik da se bavi korumpiranim političarima, pretvorila u sve i svašta, “ko je ukrao kokoš komšiji”, ko je šta rekao, a strah od visokog predstavnika zamijenio je strah od Tužilaštva BiH, koje hapsi, privodi, satanizuje, pravi procese.\n“Mirka Šarovića, koji je sada veliki poslušnik u Sarajevu, vlasti BiH su držale godinu dana u zatvoru, odakle je izašao, tužio BiH i dobio sto hiljada maraka obeštećenja i sada je ministar sa iskustvom koje je bolno. Ali, i to su načini na koji se vlada”, rekao je Dodik.\nDodik je rekao da je Obavještajno-bezbjednosna agencija BiH sada pod direktnim uticajem Turske obajveštajne službe, koja radi samo u interesu Turaka, da naprave strukturu koja njima odgovara.\nOn je podsjetio da je na nekim susretima sa međunarodnim predstavnicima govorio da je to što se radi sa Kosovom ponižavanje Srbije i da bi bilo dobro da prihvate da se sjever Kosova integriše sa Srbijom, da bi poslali poruku da ima pravde, ali da su rekli da to nije dobro za Srbiju.\nDodik je rekao da je, nakon četiri i po godine, obustavljena istraga Sipe protiv njega da je zloupotrijebio 162 miliona za izgradnju zgrade Vlade u Banjaluci, ali da to beogradski mediji jedva da su pomenuli, a ranije su brujali o istrazi.\n“Naučio sam mnoge stvari. Pošto niste učinili što su željeli, onda ste, naravno, kriminalac. Bez ijednog dokaza. Ako ste podanik, trajete koliko njima treba, nikada neće stati u zaštitu kada vama treba, a ako vodite svoju autentičnu politiku imaćete u njima protivnika. Ali, naučio sam da to gradi ponos i daleko sam sada ponosniji nego prije 15 godina i to u nemogućim uslovima”, naveo je Dodik.\nDodik je rekao da je KM vezana za evro, odnosno da BiH mora da ima pet odsto više pokriće za štampanje, te da sada ima 500 miliona viška, što znači da može da se uštampa milijardu KM i eleminišu svi deficiti na računima, ne samo Srpske, ali da to, naravno ne može.\nOn je rekao da Evropa traži proširenje Sporazuma o stabilizaciji i pridruživanju, da pristane da roba iz Evorpe ulazi bez carina, što je 200 milona štete na javnim računima u BiH, a do sada su javni račiuni izgubili više od milijardu KM, što carina, što durgog.\n“Ukoliko ne budete oprezni i svakog trenutka vodili računa o globalnom i svakom interesu svog naroda, sigurno ste gubitnik, i nikada ne smijete pristati, čak i kada liči da je dobra namjera stranaca”, rekao je Dodik.\nGovoreći o Sudu Bih, on je podsjetio da je Srbima izrečeno 1.400 zatvora za ratne zločine, a mislimanima samo 40 te naveo da je oko Srebrenice napravljena farsa i da sada i Haški sud redukuje brojeve, pa je sada došao do 5.00o.\nOn je podsjetio kako je došlo do cifre od osam hiljada Srebreničana, te napomenuo da je tadašnjem predsjedniku Rpeublike Srpske Draganu Čaviću zaprijećeno smjenom i da je on izašao sa brojem od 8.700.\n“Komisija koja je osnovana izlazi sa friziranim podacima da je utvrdila za dva mjeseca da je ubijeno 8.700, što je natačno, a Čavić kaže to moramo da prihvatimo”, naveo je Dodik, navodeći da se na bazi toga kasnije izvodi priča o genocidu.\nDodik je naveo da Alija Izetbegović nijednom nije posjetio Srebrenicu, niti se obratio, jer je bila tu njegova prljava uloga, kao i američka i holandska.\n“Sada znamo priču da je /tadašnji američki predsjendik Bil/ Klinton rekao – ne mogu da intervneinšem ako nema 5.000 ubijenih, još se ništa nije desilo a već se pričalo o pet hiljada ubijenih. Dva dana prije operacije srpske vojske, Naser Orić i sva vojska se povukla, što govori o tome da se pripremalo takvo nešto”, naveo je Dodik.\nDodik je istakao da ni danas nema utvrđen broj ubijenih u Srebrenici, ali se i dalje ponavlja da to “genocid”, iako je to bio ogroman ratni zločin.”Gledano vojno to je bilo nešto što Srbima nije trebalo, Srbi ništa time nisu dobili, nego su samo satanizovani lažima, a primjer su i Markale”, kaže Dodik.\nOn je naveo da je jedini izlaz za BiH da se vrati izvornim dejtonskim okvirima, jer druga BiH ne može uspjeti.\nDodik je istakao da se bez regionalnog dogovora ljudi u regionu i normalizacije odnosa ništa neće moći dobro uraditi.\nPreviousCJB ISTOČNO SARAJEVO 30. MAJ\nNextHag odbio da Karadžića privremeno pusti na slobodu


Sjeverna Koreja optužila SAD da ometa dijalog sa Južnom Korejom - CdM\nSjeverna Koreja optužila SAD da ometa dijalog sa Južnom Korejom\nSjeverna Koreja optužila je SAD za pokušaj ometanja dijaloga sa Južnom Korejom, prenijela je novinska agencija “Rodong sinmun”.\nNovinska agencija vladajuće partije u Sjevernoj Koreji prenosi da se Vašington priprema da rasporedi svoju stratešku vojnu imovinu na teritoriji Korejskog poluostrva.\n“SAD uporno ponavljaju svoje obećanje da neće ukinuti sankcije dok Pjongjang ne odustane od svojih nuklearnih i balističkih programa. To poliva hladnu vodu na atmosferu pomirenja”, navodi se u izvještaju agencije.\n“Rodong sinmun” upozorava da Sjeverna Koreja ima razne opcije koje bi mogle biti upotrebljene protiv Vašingtona kad za to dođe vrijeme, prenosi TASS.\nPočetkom ove godine viđeni su prvi znakovi odmrzavanja odnosa između Pjongjanga i Seula.\nSjeverna i Južna Koreja održale su 9. januara prve razgovore od decembra 2015. godine i saglasile se da Sjeverna Koreja pošalje svoju delegaciju, uključujući i zvaničnike, na Zimske olimpijske igre u južnokorejskom gradu Pjeongčang u februaru.\nSeul i Vašington su se saglasili oko zaustavljanja održavanja zajedničkih vojnih vježbi do završetka takmičenja u Pjeongčangu.\nKongresmenka sa Havaja: Tramp treba da razgovara sa Kimom\nAmerička kongresmenka Talsi Gebard, pozvala je američkog predsjednika Donalda Trampa da direktno razgovara sa sjevernokorejskim liderom Kim Džong-unom, nakon što je na Havajima u subotu došlo do panike zbog lažne uzbune o neporednom napadu balističkom raketom.\nGebardova, iz Demokratske stranke, koja u Predstavničkom domu Kongresa SAD predstavlja Havaje, izjavila je da bi Tramp trebalo da sjedne sa Kimom i razgovara o načinima za uklanjanje takve prijetnje, prenosi južnokorejska agencija Jonhap.\n“Apsolutno i momentalno. Narod Havaja sada plaća cijenu decenija lošeg vođenja zemlje, neuspjeha da se direktno pregovara da bi se spriječilo da dođemo do tačke u kojoj smo danas, zbog postavljanja nerealinih preduslova”, rekla je ona u intervjuu za ABC.\nPrema njenim riječima, Tramp bi trebalo da razgovara sa Kimom bez postavljanja preduslova, kako bi se razjasnile razlike i izgradio put ka denuklearizaciji.\nOna je kazala i da bi Tramp trebalo da shvati razloge zbog kojih Sjeverna Koreja odbija da razgovara o denuklearizaciji.\n“Od presudnog je značaja da okončamo našu politiku ratova kako bismo obijezbedili vjerodostojnu garanciju da SAD neće ići i srušiti režim u Sjevernoj Koreji, tako da mogu da počnu razgovori o denuklearizaciji”, rekla je ona.\nTagovidijalog Južna Koreja SAD Sjeverna Koreja


Trgovci odbijaju Dajners kartice\nKako pišu „Novosti“, trgovine više ne dozvoljavaju plaćanje Dajners karticama, pošto je „Dajners klub“, koji izdaje ove kartice, blokiran za više od 3,5 miliona evra.\nVlasnik „Dajners kluba“ je od marta ove godine “Erste kard klub”, koji je potvrdio da postoje „značajne nepravilnosti u poslovanju, kao i službenim finansijskim izveštajima za proteklih nekoliko godina“, za koje novi vlasnici nisu znali.\nPrema pisanju „Novosti“, račun Dajners kluba je blokiran za više od 430 miliona dinara. Blic je pisao da u Srbiji ima oko 35 hiljada korisnika Dajners kartica, te da ova franšiza posluje na teritoriji Srbije, Crne Gore i Makedonije.\nU “Erste kard grupi” su najavili krivične prijave protiv bivših čelnih ljudi Dajners kluba zato što su u izveštajima „utajene obaveze prema poveriocima“, a bila su neispravno prikazana i potraživanja od klijenata.\nREM odbacio većinu prigovoraRadomirović novi predsednik UNS-a


Više od stotinu povređenih u neredima u Hamburgu (VIDEO) - Svet - Dnevni list Danas\nPočetna » Svet » Više od stotinu povređenih u neredima u Hamburgu (VIDEO)\nViše od stotinu povređenih u neredima u Hamburgu (VIDEO)\nU sukobima sa policijom tokom protesta protiv samita G20 u Hamburgu teško je povređeno 14 demonstranata nakon što su pali sa zida, saopštila je tokom današnjeg dana vatrogasna služba.\n1Piše: Danas Online 07. jula 2017. 23.19\nPolicija je prijavila da je njih 70 uhapšeno, a ima 160 povređenih policajaca, preneo je britanski Gardijan. Neredi u Hamburgu još uvek su u toku a policija je najavila pojačanje za 15.000 policajaca, koliko ih je već na ulicama.\nSukobi između demonstranata i policije traju u Hamburgu od četvrtka. Na hiljade aktivista se okupilo u protestu protiv održavanja samita Grupe 20 (G20) industrijski razvijenih zemalja.\nPolicijski službenici su protiv demonstranata koristili suzavac i pendreke“, saopštila je policija. Kako navodi agencija, učesnici samita mogli su da osete posledice protesta: demonstranti su izbušili gume na automobilu kanadske delegacije i slomili prozore na zgradi konzulata Mongolije.\nOni su policiju optužili da koristi prekomernu silu, navodi agencija. Pojavili su se i dramatični snimci zapaljenih automobila na ulicama Hamburga.\nViše hiljada ljudi na demonstracijama u Parizu\nAleksandar Obradović 21. decembra na protestu 1 od 5 miliona u Beogradu\n08. jula 2017. u 00.10\nGazda uvek finansira obe zaracene strane od Francuske revolucije pa do Mlade Bosne itd


\tBUGARSKA Zimovanje 2022 - Start Travel\nBansko, spojstarog grada i savremene arhitekture sa lepotom i komforom u podnožju veličanstvenog pirinskog masiva na 160 km od Sofije, to je grad Bansko. Spoj lepote nacionalnog parka Pirin i raznolikosti živopisnih predela sa luksuznim, novim hotelima i savremenim sistemom staza i ski liftova, pretvaraju mali grad Bansko u najprestižniji skijaški centar u istočnoj Evropi...\nBorovec je smešten na severnim padinama Rilskih planina, u podnožju najvišeg vrha na Balkanskom poluostrvu - Musala (2925 mnv), u starim borovim šumama. Zbog četinarskih šuma, vazduh je bogat kiseonikom. Jedinstvena planinska klima, sa mnogo sunca danju, hladnim noćima, čisitim vazduhom, doprinosi da centar bude idealno mesto za odmor i bavljenje sportom. Temperatura se u januaru ne spušta ispod -5 stepeni C...\nPAMPOROVO ZIMA 2022\nPamporovo se nalazi u pokrajini Smoljan, u južnom delu Bugarske, na ograncima Južnih Rodopa i nadmorskoj visini od 1650m, a važi za jedno od najpoznatijih skijališta u Jugoistočnoj Evropi, kao i za najsunčaniju planinu u celoj Evropi, sa 272 sunčana dana u godini. Najviši vrh na Pamporovu je Snežanka, (1926 metara nadmorske visine) a nalazi se samo nekoliko stotina metara iznad centra mesta...


Saradnja Sarajevo Business Foruma sa Ekonomskim forumom BiH | Bosna Bank International\nVeć tradicionalno, Ekonomski forum Bosne i Hercegovine i Sarajevo Business Forum ostvaruju uspješnu međusobnu saradnju na promociji unapređenja privrednog rasta naše zemlje. Na Ekonomskom forumu koji je 15. februara održan u Sarajevu mogla su se čuti zanimljiva izlaganja.\nGeneralni pokrovitelj Ekonomskog foruma BiH, predsjedavajući Vijeća ministara BiH Denis Zvizdić je u svom uvodnom izlaganju istakao da o regionu zapadnog Balkana ne smijemo više razmišljati kao o pojedinačnim zemljama već kao o jedinstvenom ekonomskom prostoru koji velikim investitorima može ponuditi jako dobre uslove, jer smo tako tretirani u svim strategijama EU.\nDekan Ekonomskog fakulteta Univerziteta u Sarajevu Kemal Kozarić naglasio je da Ekonomski fakultet osim edukacije ima odgovornost i da otvara ekonomska pitanja\n„Vjerujem da je izbornu godinu još bitnije početi stavljajući fokus na ekonomske a ne na političke teme i otvorena pitanja. Ekonomska zajednica nije dovoljno “glasna” i mišljenja sam da treba dati svoj doprinos, kao korektor vlastima, da svojim kapacitetima stvorimo bolji poslovni ambijent. Poruka je da spriječimo odlazak mladih ljudi iz naše zemlje, i ponudimo bolje uslove za zaposlenje”, izjavio je Kozarić.\nMinistar vanjske trgovine i ekonomskih odnosa Mirko Šarović istakao je da na konkurentnost jedne zemlje utječu brojni faktori, što u BiH otežava uglavnom složen sistem.\n"Bosna i Hercegovina je, kada je riječ o konkurentnosti, posljednja u regionu i posljednja u Evropi. Tako je posljednjih godina", rekao je Šarović, dodavši da smo mi skloni uljepšavanju sopstvene slike pa i one ekonomske.\nIstakao je da troma i neefikasna administracija otežava privredni razvoj u BiH.\n"Napredak i razvoj su ključ za rješavanje svih spornih pitanja u Bosni i Hercegovini, pa i onih političkih. Ukoliko ne iskoristimo trenutnu situaciju zajedno sa svim zemljama zapadnog Balkana, ostat ćemo da se valjamo u blatu", rekao je Šarović.\nOsim redovnog godišnjeg izvještaja o konkurentnosti zemalja u našem regionu, na ovogodišnjem Forumu, koji je održan 15. februara u Sarajevu, posebna pažnja posvećena je javno-privatnom partnerstvu u funkciji infrastrukturnih projekata, vladavini prava i pravnoj sigurnosti kao uslovima za razvoj i ulaganja.\nCilj Foruma je uspostavljanje dijaloga i unapređenje ekonomskog i poslovnog ambijenta u Bosni i Hercegovini i regionu. Učešće na Forumu uzelo je 500 učesnika, među kojima su predstavnici vlada, akademskih i poslovnih zajednica.


Američke berze izgubile više od pet milijardi dolara - 10.03.2020, Sputnik Srbija\nAmeričke berze su poslednjih nedelja izgubile više od pet milijardi dolara zbog koronavirusa i pada cena nafte, javlja agencija Rojters. 10.03.2020, Sputnik Srbija\nsvet, vesti, ekonomija, berza\n10:24 10.03.2020 (Osveženo: 22:33 03.08.2021)\n„Od kada je berzanski indeks njujorške berze ‘S&P 500’ ponovio istorijski rekord, vrednost indeksa je pala za više od pet milijardi dolara. Najvećih 10 kompanija ‘S&P 500’ ukupno su izgubile više od 1,4 biliona dolara”, navodi agencija.\nPoslednji istorijski rekord američkog indeksa „S&P 500” je zabeležen 19. februara na nivou od 3.393,52 poena. Najveći gubitak je pretrpeo „Majkrosoft”, njegov kapital pao je za 250 miliona dolara, dok su „Epl” i „Alfabet” izgubili po 200 milijardi, a „Amazon” 170 milijardi.\n© Fotolia / OneinchpunchVolstrit\nPrema rezultatima trgovanja, berzanski indeksi SAD su u padu za 7,3-7,8 odsto u svetlu sloma cena nafte. U utorak je nafta korektivno poskupela za 7 odsto.\nKrajem 2019. i početkom 2020. godine američke berze su aktivno rasle, beležeći istorijske rekorde, ali su krajem februara zaustavile rast i ušle u minus fazu zbog novih globalnih rizika. Prvi od njih je epidemija koronavirusa i karantinske mere, koje negativno utiču na brojne ekonomske sektore i prete rastu globalne ekonomije u celini.\nSledeći negativni faktor je uslovljen padom cena nafte, koji je u ponedeljak iznosio 30 odsto, nakon što se u petak, 06. marta članice OPEK+ nisu dogovorile ni o promeni parametara sporazuma o smanjenju proizvodnje nafte, a ni o produžetku sporazuma.\nZbog toga se od 01. aprila obaveze o ograničavanju proizvodnje nafte ukidaju.\nSaudijska Arabija, kako javljaju mediji, ima nameru da poveća proizvodnju i smanji cenu nafte.


Leskovačka "Sloga" opremljena novim dresovima\nPočetna/KATEDRA/Leskovačka “Sloga” opremljena novim dresovima\nLeskovačka “Sloga” opremljena novim dresovima\nSana Life 18. januara 2018.\tKATEDRA, MANIFESTACIJE, ZANIMLJIVOSTI Ostavite komentar\nIako je polusezona i pauza u takmičenjima,kompanija Mozzart aktivno nastavlja sa svojom podrškom lokalnom sportu.\nAkcija„Novi dresovi za nove šampione”obilazi jug Srbije, pa će nastavak sezone u novim dresovima dočekati i fudbaleri “Sloge” iz Leskovca.\nFK Sloga Leskovac je osnovan 1946.godine i od tada se neprekidno takmiči, trenutno u niškoj fudbalskoj Zoni jug. Najveći uspeh fudbaleri Sloge su ostvarili 2004.godine kada je ušli u Srpsku ligu, Grupa istok, i u njoj su se takmičili do 2008. godine. Ovde je poniklo dosta talentovanih fudbalera koji su igrali u nekim od najvećih klubova u Srbiji i regionu.\n“Kontakt koji je ostvaren s kompanijom Mozzart je od izuzetnog značaja za naš klub i kao predsednik kluba zahvaljujem na sportskoj opremi koju smo dobili – dve garniture kvalitetnih dresova. Zahvalnost dugujemo i lokalnoj samoupravi koja pomaže klub i zbog koje možemo normalno da funkcionišemo. Znam da nismo jedini klub koji je dobio pomoć od Mozzarta, tako da nam je drago da je pomoć stigla od društveno-odgovorne firme, koja, pored svega, ima za cilj da unapredi razvoj fudbala u Srbiji. Hvala Mozzartu, poručio je Aleksandar Đorđević, predsednik kluba.\nDresovi su svečano uručeni na uplatno-isplatnom mestukompanije Mozzart u Leskovcu, gde se prisutnima u ime kompanije obratila Dragana Stević, menadžer podregiona\n“Akcija „Novi dresovi za nove šampione” pokrenuta je u cilju popularizacije sporta u lokalnim zajednicima, razvoja lokalnih sportskih klubova i podrške talentima. Više od 60 klubova veći gra u Mozzartovim dresovima, a od da nasi Sloga.Kompanija Mozzart vam želi mnogo uspeha u nastavku prolećne fudbalske sezone.\nOznakefudbal Jug Leskovac mozzart Sloga Srbija\nPrethodni Veče za tinejdžere u Cineplexx-u\nSledeći Digitalno osvežen film “Ko to tamo peva” pred niškom publikom


Intenziviran štrajk u Francuskoj\nFrancuska policija probila je blokade demonstranata kako bi ponovo otvorila skladišta za gorivo koje su francuski radnici u rafinerijama prekinuli snabdevanje Pariza i njegovih aerodroma u sve većoj borbi oko reforme penzionog sistema.\nČlanovi sindikata zatvorili su sve od ukupno 12 rafinerija u Francuskoj tokom četvrtog dana protesta, povećavajući strahovanje od nestašice kao i povećanja cene goriva. Francuski ministar transporta Dominik Bisero zatražio je smirivanje situacije ističući da neće biti nikakvih problema sa snabdevanjem.\nMedjutim, šef francuske naftne industrije Žan Juj Šilanski rekao je da će, ukoliko se protesti nastave, situacija postati veoma ozbiljna. Šilanski je rekao da je vlada dozvolila da naftna industrija posegne za strateškim rezervama kako bi snabdela tržište.\nStudenti su održali demonstracije ispred sedišta vlade, a mladji demonstranti bili su nasilni na jugu Francuske, gde su bacali kamenice na policiju i palili vatru na ulicama. Policija je uhapsila više 16 studenata.


SAD od 1995. godine u BiH uložila dvije milijarde dolara za humanitarnu pomoć, jačanje odbrane, ekonomiju i obrazovanje – Haber.ba\nSAD od 1995. godine u BiH uložila dvije milijarde dolara za humanitarnu pomoć, jačanje odbrane, ekonomiju i obrazovanje\nSjedinjene Američke Države jedini su donator za projekat Sarajevo bez mina, koji će biti okončan u prvom dijelu naredne godine\nSjedinjene Države su pouzdan partner i prijatelj Bosne i Hercegovine u posljednjih dvadeset pet godina. Obezbijedile su oko dvije milijarde dolara pomoći od 1995. godine za rekonstrukciju, humanitarnu pomoć, modernizaciju odbrambenog sektora, ekonomski razvoj i obrazovanje. Ova pomoć nastavila se i tokom pandemije COVID-19 u obliku medicinskih sredstava i sredstava za dezinfekciju, te ulaganja više od 3,7 miliona dolara u podršku laboratorijskim sistemima i javnom zdravstvu.\nUSAID je u avgustu 2020. godine pokrenuo petogodišnji Projekat razvoja održivog turizma u Bosni i Hercegovini, poznat pod nazivom Turizam, kroz koji će se obezbijediti dvadeset miliona dolara za podršku razvoju turizma u BiH. USAID je takođe pokrenuo aktivnosti s ciljem jačanja lokalnog civilnog društva u BiH kroz pet inicijalnih grantova lokalnim organizacijama, u opsegu od petsto hiljada do dva miliona dolara za svaku. LocalWorks/ Snaga lokalnog promovira održivi razvoj tako što pomaže lokalnim zajednicama da identificiraju i riješe svoje probleme.\nSve do kraja 2022. godine, Biro za energetske resurse američkog State Departmenta (Ministarstva vanjskih poslova) nastavit će davati pomoć u jačanju kapaciteta Federacije Bosne i Hercegovine da bi se obezbijedio efikasan pregled ranih istraživanja i razvoja u novom hidrokarbonskom sektoru zemlje, ostvarili potencijalni prihodi od razvoja gasnog i naftnog sektora, te poboljšala zaštita okoliša i zajednica koje se nalaze u regijama eksploatacije nafte. USAID daje podršku energetskoj sigurnosti BiH kroz tehničku pomoć reformama u oblasti zakona o energiji i gasu da bi se BiH integrisala u Evropsku energetsku zajednicu, kao i kroz studije izvedivosti za gasovod Južne interkonekcije prema Hrvatskoj.\nINL, Agencija za međunarodnu borbu protiv trgovine narkoticima i provedbu zakona pri State Departmentu (Ministarstvo vanjskih poslova SAD), svake godine ulaže 3 miliona američkih dolara za podršku vladavini prava i borbi protiv korupcije u BiH. Program za međunarodni razvoj, pomoć i obuku za tužilaštva pri američkom Ministarstvu pravde pruža obuku i pomoć tužiocima na državnom nivou u radu na predmetima korupcije, a INL dopunjava ovu obuku kroz program grantova za organizacije civilnog društva u svrhu jačanja svijesti o korupciji.\nNedavno je State Department dodijelio Bosni i Hercegovini 2,5 miliona američkih dolara posredstvom instrumenta za vojno finansiranje (Foreign Military Financing) s ciljem unapređenja kapaciteta komunikacione mreže u Ministarstvu odbrane BiH. Sjedinjene Američke Države učestvuju sa 34 miliona američkih dolara u nabavci helikoptera Huey-2 (UH-2) koju provodi Ministarstvo odbrane BiH, a koja će omogućiti Oružanim snagama BiH pružanje prijeko potrebne podrške civilnim vlastima u slučaju prirodnih katastrofa. Oružane snage Bosne i Hercegovine (OSBiH) biće domaćin bilateralne vojne vježbe između OSBiH i evropskih trupa Vojske SAD u maju 2021. godine.\nOko 800 američkih vojnika učestvovaće u vježbi “Neposredni odgovor 21” koja će se izvoditi na tri lokacije u BiH. Ovo će biti najveća ikad bilateralna vježba čiji su domaćin OSBiH.\nAmerička agencija za zaštitu okoliša (EPA) pruža zvanične podatke o kvaliteti vazduha, u stvarnom vremenu, kako bi informisala kreatore politika i civilno društvo o najboljim praksama u oblasti redukovanja uzročnika zagađenosti vazduha i ublažavanja posljedica po zdravlje ljudi. Sjedinjene Američke Države pružaju pomoć BiH u naporima koje čini u pravcu provedbe Državne strategije za BiH za borbu protiv trgovine ljudima, obezbjeđuju sredstva za finansiranje obuke sudija, tužilaca i pripadnika službi za provedbu zakona u oblasti pružanja pomoći i zaštite žrtava, kao i gonjenje onih koji se bave ovim gnusnim kriminalom.\nSjedinjene Američke Države jedini su donator za projekat Sarajevo bez mina, koji će biti okončan u prvom dijelu naredne godine. Do danas, Sjedinjene Američke Države finansirale su deminiranje više od 35,7 miliona kvadratnih metara zemljišta koje je na taj način vraćeno lokalnom stanovništvu u Bosni i Hercegovini.\nTeme:BiH, dvije, izdvojeno, milijarde dolara, SAD, uložila


30. децембра 2018. Kultura, Novi Sad, Novi Sad 2021, Vesti\nRoman Simonović, solista Londonske filharmonije nastupaće u Sinagogi, dok će čuveni Robi Lakatoš u Srpskom narodnom pozorištu predstaviti najznačajnije improvizacije u kojima kombinuje džez, klasičnu muziku i mađarsku romsku muziku.\nU najstarijem nacionalnom teatru najmlađima će premijerno biti izvedena opera za decu „Baš čelik”, prema motivima jedne od najpoznatijih srpskih bajki, a trupi „Visoko C” priključiće se i glumica Jovana Balašević.\nU maloj dvorani Spensa očekuju nas Partibrejkersi, bend koji već gotovo 40 godina živi na srpskoj sceni, zajedno sa Ritmom nereda, koji slavi 30 godina. Pridružiće se im se i sastav koji stiže iz Atine, Planet of Zeus, kog karakterišu elektronski zvuk i energični nastupi, a koji je trenutno jedan od vodećih bendova u Grčkoj.\nNa repertoaru Дočeka 7527. naći će se i Lena Kovačević, ali i Sana Garić. Scena Novosadskog pozorišta biće rezervisana za Đorđa Miljenovića (Skaj Vikler), Šamrok bar ugostiće „Nemesis“ – ženski death metal bend, dok će „Bitipatibi“ nastupiti u Kulturnom centru Novog Sada.\nOve godine, elektronsku eksperimentalnu muziku predstavljaju Second dream: Sloxxx b2b Benjamin Fehr (Nemačka), a publika će moći da ih čuje na mestu koje je duša starosedelaca ovih prostora i koja ih vekovima ujedinjuje, u Matici srpskoj. U Hali 4 Novosadskog sajma na „Back to the roots“ zabavi nastupaju velike svetske trance zvezde iz Italije, Španije, Rumunije i Rusije.\nBane Krstić i Garavi sokak imaće koncert u maloj Sali Srpskog narodnog pozorišta, dok će u Osnovnoj školi „Petefi Šandor“ nastupiti legendarno„Atomsko sklonište“. Čuveni Del arno bend i takođe čuvena Zemlja gruva čekaju nas u kulturnoj stanici Svilara.\nNajavljuje se i hor duhovne muzike sa koncertom „Iznad istoka i zapada“ specifičnom po kombinaciji duhovnih tekstova i rok aranžmana, Sanja Ilić i Balkaniku, ali i Kabare Bre i njihov cirkuski performans na Spensu. Ovo je samo deo programa koji nas 13. januara u Novom Sadu čeka na Дočeku 7527. godine.


Muzička smotra slepih Srbije u Smederevu – Semendria\nMuzička smotra slepih Srbije u Smederevu\nPosted on 26/11/2012\n26. novembar 2012. DRUŠTVO – Savez slepih Srbije i Gradska organizacija slepih u Smederevu organizovali su u petak 23. Muzičku smotru slepih i slabovidih umetnika Srbije, uz učešće Narodnog orkestra RTS-a i afirmisanih interpretatora.\nMuzička smotra slepih i slabovidih umetnika Srbije održana je u smederevskom Centru za kulturu, a u takmičarskom delu nastupilo je 15 učesnika u konkurenciji narodne, instrumentalne i zabavne muzike, a manifestaciju je prigodnim rečima otvorila član Gradskog veća resorno zadužena za rad i socijalnu politiku Ljiljana Životić Živanović.\nU zabavnom delu pobedila je Katarina Kostić iz Leskovca sa pesmom „Zavisna“, od instrumentalista najbolji je bio Zdenko Klinko iz Beograda sa „Bucinim kolom“ na harmonici, dok je u konkurenciji narodne muzike prvo mesto osvojio Ivica Glavić iz Zrenjanina sa pesmom „Moj behare“.\nNa smotri je, pored takmičara, nastupilo nekoliko afirmisanih slepih pevača, a sve učesnike je pratio Narodni orkestar Radio-televizije Srbije Branimira Đokića, pod upravom Siniše Vićentijevića.\n„Ova manifestacije je bila uspešna naročito zbog smederevske publike, koja je prisustvom i podrškom potvrdila ljudsku solidarnost sa našom populacijom i iskreno se na tome zahvaljujem“, rekao je pored ostalog predsednik Saveza slepih Srbije, Milan Stošić.\nPredstavnici Saveza slepih Srbije i Gradske organizacije slepih Smederevo uručili su najuspešnijim učesnicima prigodne nagrade i poklone.\n« Olimpijci gosti Smedereva\nPočela isplata jednokratne pomoći penzionerima »


Koliki je rizik da novi virus stigne u Srbiju – Krstarica\nM. P. 23. januara 2020. 19:28\nPredstavnik SZO u Srbiji Marjan Ivanuša kaže da se rizik od unošenja korona virusa u Srbiju ili Evropu procenjuje kao nizak ili srednji.\nOn dodaje da ipak ta mogućnost ne može biti isključena, posebno ako se ima u vidu da predstoji Kineska nova godina i da će milioni Kineza iz svih delova sveta putovati u Kinu.\nOn napominje da Komitet Svetske zdravstvene organizacije na jučerašnjoj sednici nije zaključio da je novi korona virus globalna pretnja za javno zdravlje.\nPojašnjava da Komitet nije prihvatio takvu odluku jer se radi o virusu koji je potpuno nov, koji u prvih mesec dana „nije stvorio ozbiljnu epidemiju međunarodnih razmera“ da bi mogli da zaključe da je to pretnja javnom zdravlju na globalnom nivou.\nOn je dodao da će Komitet SZO nastaviti sednicu i danas i da će se tek nakon toga znati da li će ta odluka eventualno biti drugačija.\nNovak: Nema potrebe za ishitrenim odlukama na tržištu nafte\nPotpredsednik ruske vlade: „Nema potrebe za ishitrenim odlukama…\nŠkotska: Šest slučajeva omikron soja\nSZO počinje specijalnu sednicu o borbi protiv pandemija\n„Bez obzira na to kakva će biti odluka danas ili ubuduće, bitno je da znamo osnovne mere prevencije koje su na snazi“, rekao je Ivanuša.\nA mere prevencije koje je izdala SZO su – što češće pranje ruku, prekrivanje usta tokom kijanja i kašljanja, izbegavanje bliskih kontakata s osobama koje imaju razvijene simptome gripa ili prehlade, temeljno kuvanje hrane, posebno mesa.\nIvanuša naglašava da korona virus izaziva običnu prehladu, ali da se u istoriji korona virusa desilo da se pojavi novi oblik koji je izazvao bolesti SARS i MERS, od kojih se umire.\nDirektorka Instituta za javno zdravlje Srbije Verica Jovanović kaže da Ministarstvo zdravlja i sve službe prate epidemiološku situaciju, te da su na graničnim prelazima pojačane kontrole.\n„Nema mesta panici, primenjujemo sve što su preporuke SZO vezane za novi korona virus“, rekla je Jovanovićeva.\nOna je podsetila da su termovizijske kamere instalirane na aerodromu Nikola Tesla u Beogradu, a da će danas biti instalirane i u Nišu. One mogu da prate da li putnici koji ulaze u našu zemlju imaju povišenu temperaturu.\nSrbija je i među retkim zemljama koja je nabavila reagense kojima se utvrđuje prisustvo novog korona virusa.\nZvanični podaci kažu da je novim korona virusom u Kini zaražena 571 osoba, a da je umrlo 17 ljudi. Podaci SZO kažu da među zaraženima koji imaju komplikacije kao što je virusna upala pluća najviše ima starijih osoba i hroničnih bolesnika, odnosno ljudi koji imaju narušen imuni sistem.\nJuznoafricka doktorka: Simptomptomi omikrona su vrlo blagi\nŠvajcarci na refrendumu podržali kovid propusnice\nPredsednik S SL: Strah da novi sojevi budu opasni kao ebola\nKina rizikuje veliki porast kovida bez nulte tolerancije\nHolandija: Uhapšen bračni par koji je pobegao iz karantina\nNaslovne strane za ponedeljak, 29. novembar 2021. godine\nPotpredsednik ruske vlade: „Nema potrebe za ishitrenim…\nOmikron nastao kod HIV pacijenta\nSZO: Omikron visok globalni rizik, pa i po vakcinisane


Visoka predstavnica Evropske unije za spoljnu politiku i bezbednost Ketrin Ešton pozdravila je u ponedeljak odluku Prištine i Beograda da usvoje plan implementacije briselskog sporazuma iz aprila ove godine.\n"Plan implementacije kreiran je da reši probleme na terenu i da osigura intenzivan napredak i Srbije i Kosova na putu ka EU. Takođe predstavlja sledeći korak napred u dijalogu pod okriljem EU i ne dovodi u pitanje pozicije dve strane o statusu Kosova", navedeno je u saopštenju Ketrin Ešton.\nEšton je ponovo zahvalila premijerima Ivici Dačiću i Hašimu Tačiju na njihovom angažmanu, te navela da će taj angažman biti ključni i u pogledu brze provedbe plana implementacije briselskog sporazuma.\nPremijer Srbije Ivica Dačić obavestio je prethodno Eštonovu da je Vlada Srbije usvojila u nedelju plan primene briselskog sporazuma o normalizaciji odnosa Prištine i Beograda.\nU pismu upućenom Ešton navodi se da Vlada Srbije smatra da će usvajanje plana za primenu briselskog sporazuma i donošenje potrebnih izmena zakona neophodnih za sprovođenje tog sporazuma "otvoriti vrata da politička sadržina višemesečnih napora da rezultate koji će odgovoriti interesima i očekivanjima građana i svih strana uključenih u proces", saopšteno je iz Vlade Srbije.\n"Vlada je na današnjoj sednici usvojila izveštaj tima za izradu plana implementacije sporazuma postignutog u Briselu, kao i plan implementacije Prvog sporazuma o principima koji regulišu normalizaciju odnosa, kao dokument koji ne prejudicira status Kosova i Metohije", navodi se u saopštenju.\nDačić je u početkom sedmice, posle sastanka sa šefom nemačke diplomatije Gidom Vesterveleom, rekao da nemački parlament Bundestag neće dati saglasnost da Srbija dobije datum za početak pregovora sa EU ako do kraja nedelje ne bude dogovoren plan za primenu briselskog sporazuma.\n"Vlada ukazuje da potvrđivanjem plana implementacije briselskog sporazuma, kao i postizanje svih prethodnih i budućih sporazuma i njihovo sprovođenje ne narušavaju potvrđeni princip statusne neutralnosti u svim fazama sprovođenja", navodi se u pismu upućenom Ketrin Ešton.\nVlada Kosova plan primene usvojila je u petak.\nKosovski premijer Hašim Tači kazao je tom prilikom da je ovim planom Kosovo po drugi put izvojevalo najteže bitke u sprovođenju ovog sporazuma postignutog 19. aprila.


Iznajmljivanje radnika za otvaranje IKEA robne kuće – Radnik.rs\nIKEA uoči otvaranja robne kuće u Beogradu, pored 341 zaposlenog, angažuje još 37 radnika preko agencije za zapošljavanje.\nOvih tridesetak radnika će, sudeći po iskustvu radnika iz susedne Hrvatske, ostati bez posla već posle nekoliko meseci jer su angažovani zbog očekivanog velikog interesovanja za IKEA radnju u prvim mesecima nakon otvaranja.\nPredstavnici kompanije IKEA Srbija su za portal Radnik.rs naveli da su odlučili da 37 radnika angažuju preko agencije za zapošljavanje jer još uvek ne znaju koliki će biti obim posla nakon otvaranja robne kuće.\n“Radnici angažovani preko agencije biće angažovani na različitim poslovima u odeljenjima u kojima očekujemo pojačani intenzitet posla u prvim mesecima nakon otvaranja, kao npr. prodaja, rad na kasama i izdavanje proizvoda”, navode u odgovoru.\nNa pitanje o kojoj agenciji za zapošljavanje je reč i kolike će biti zarade ovih radnika, nisu želeli da odgovore. Iz IKEA Srbija su naveli samo da će ovi radnici imati ugovore o radu sa agencijom, što podrazumeva “pravo na plaćeni godišnji odmor, bolovanje i druga prava koja proističu iz ugovora o radu. Takođe, biće im uplaćivani doprinosi za zdravstveno i penziono osiguranje, i pod istim uslovima kao IKEA zaposleni imaće pristup subvencionisanim obrocima, kao i besplatnu kafu i voće, radne uniforme, zaštitnu opremu i profesionalne treninge”.\nNa sličan način, trideset radnika u Hrvatskoj je pre tri godine bilo angažovano povodom otvaranja IKEA radnje. Za razliku od radnika u Srbiji, IKEA je sa radnicima u Hrvatskoj sklopila ugovor o radu na određeno, međutim, oni su posle pet meseci ostali bez posla jer su im ugovori istekli.\nPredstavnici IKEA Hrvatska su za hrvatske medije, koji su tada pisali o otpuštanju ovih radnika, naveli da je tu reč o “uobičajenom poslovnom ciklusu za bilo koju Ikeinu robnu kuću bilo gde u svetu” i da ovi radnici nisu otpušteni, već im nisu produženi ugovori.\nTridesetak radnika u Srbiji koji su angažovani uoči otvaranja radnje, sa druge strane, nemaju ugovor sa kompanijom IKEA, već sa agencijom za zapošljavanje. Zapošljavanje preko agencije omogućava kompanijama da radnike lako otpuste kada za njima prestane potreba tako što jednostavno agenciji otkažu njihov angažman. Sa druge stane, kompaniju IKEA Srbija neće pratiti “optužbe” medija da su posle nekoliko meseci otpustili radnike kao u Hrvatskoj jer ti radnici nisu zaposleni u kompaniji IKEA. Inače, IKEA Srbija se zapošljavanjem radne snage preko agencije izložila većem trošku nego da je direktno angažovala radnike jer plaća i proviziju agenciji za iznajmljivanje radnika.\nAgencijsko angažovanje radnika trenutno nije regulisano u Srbiji, a zakon bi trebalo da bude donet do kraja godine. Prema radnoj verziji Zakona o radu preko agencija za privremeno zapošljavanje, radnici angažovani preko agencije će imati ugovor o radu i sva prava iz radnog odnosa kao radnici zaposleni u kompaniji. Međutim, ovaj zakon ne važi za studentske i omladinske zadruge, a ne odnosi se ni na rad firmi za obezbeđenje i čišćenje, kako je Radnik.rs već pisao.


Izvor: NoviMagazin.rs, 06.Jun.2019, 15:13\nDelegacija Srpske liste koju predvodi njen predsednik Goran Rakić, razgovarala je danas sa savetnikom nemačke kancelarke Matiasom Lutenbergom o dijalogu Beograda i Prištine, Zajednici srpskih opština, taksama od 100 odsto na srpsku robu i političkoj i bezbednosnoj sitauciji na Kosovu i Metohiji.\nKako je saopšteno, predstavnici Srpske liste su tokom razgovora u Berlinu naveli da su mir i stabilnost "interes Srba na Kosovu" ali i ocenili da "poslednje izjave pojedinih albanskih >> Pročitaj celu vest na sajtu NoviMagazin.rs << lidera kao i odluke koje su protive nastavka dijaloga, ne doprinose smirivanju tenzija na terenu".\nGovoreći o odnosu sa zvaničnim Beogradom, predstavnici Srpske liste su naveli da je taj odnos "najpre prirodan i na najvišem nivou" dok su u vezi sa primenom dogovora o ZSO ocenili da se sporazum ne implementira "i zbog činjenice da Priština nije ni na koji način sankcionisana zbog neispunjavanja te obaveze".\nUkazali su i na "opasnost od destabilizacije situacije kroz akcije koje se pod izgovorom borbe protiv kriminala i korupcije sprovode na severu Кosova".\nZavršavajući dvodnevnu posetu Berlinu, članovi delegacije Srpske liste sastaće se danas i sa poslanicima Bundestaga, Josipom Juratovićem i Manuleom Sarazinom.\nRadio Televizija Vojvodine: Srpska lista sa savetnikom Merkelove u Berlinu: Interes Srba je mir\nRTS: Srpska lista u Berlinu: Interes Srba na Kosovu je mir\nRadio Televizija Vojvodine: Nemačka će sa Francuskom zajedno raditi na pokretanju dijaloga o Kosovu i Metohiji\nKMnovine.com: NP ''Otadžbina'': Vučićeva ''Srpska lista'' u Berlinu predstavlja Haradinaja


Vašington mora da spreči humanitarnu katastrofu u Avganistanu – Televizija srpske dijaspore\nVašington mora da uloži sve napore, uključujući pružanje finansijske i socijalne podrške, kako bi se spriječila humanitarna katastrofa u Avganistanu, izjavio je ruski ministar spoljnih poslova Sergej Lavrov za televiziju “Rusija-24”.\n“Vjerujemo da SAD i svi oni koji su bili u Avganistanu 20 godina, obećavajući svima da će uspostaviti državu za primjer, treba da se sada angažuju, prije svega finansijski, u sprečavanju humanitarne katastrofe”, rekao je Lavrov.\nLavrov je istakao da Rusija želi da održi istorijski kontinuitet – uzročno-posljedičnu vezu, prenio je TASS.\nTalibani su u proljeće započeli veliku operaciju sa ciljem preuzimanja kontrole nad Avganistanom nakon što su SAD najavile povlačenje vojske iz te zemlje.\nBorci Talibanskog pokreta ušli su u Kabul 15. avgusta, a tadašnji predsjednik Ašraf Gani je pobjegao iz Avganistana. Talibani su 6. septembra potpuno preuzeli kontrolu nad državom, a dan kasnije su predstavili novu vladu, koju još nije priznala nijedna zemlja u svijetu.\n“Ryanair” uveo novu avio-liniju za Banja Luku


Trofej Beograda 2019 u badmintonu - Dan u Beogradu\nNaslovna » Izlasci » Sport » Trofej Beograda 2019 u badmintonu\nAh Neša 20. septembar 2019. Sport Postavite komentar\nPosle skoro tri i po meseca pauze i Prvenstva Srbije za seniore predstojećeg vikenda na Adi Ciganliji nastavljaju se bitke na domaćoj badminton sceni.\nNa turniru, koji posle Prvenstva Srbije ima najdužu tradiciju od svih badminton događaja u našoj zemlji, za odličja će se boriti više od 100 takmičara iz 10 klubova: BK Banat (Zrenjanin), BK Beograd, BK Clear (Beograd), BK Dinamo (Pančevo), BK Fanatik (Vršac), BK Helianthus (Novi Sad), BK Novi Sad, BK Pančevo, BK Ravens KG (Kragujevac), BK Zmajevi (Kruševac), BK Čačak i BK Ekstaza (Latković).\nU okviru prvog dana takmičenja, koje organizuju Badminton klub Beograd i Badminton savez Beograda, održaće se A turnir u parskim konkurencijama i B i C turnir u pojedinačnim konkurencijama. Takmičenje u subotu počinje u 9.30, a finala od 15.00.\nDan kasnije na terenu će se naći juniori i juniorke koji će se na Juniorskom kupu nadmetati u pet uzrasnih kategorija: do devet (muški i ženski singl), do 11 godina (muški i ženski singl), do 13 godina (muški i ženski singl i dubl), do 15 godina muški i ženski singl i do 17 godina muški i ženski singl i dubl). I u nedelju okršaji startuju u 9.30, dok okršaji za medalje počinju u 18.00. (danubeogradu.rs)\nTagoviada ciganlija badminton izlasci leto u beogradu sport za dž\nPrethodni Laibach 4. decembra 2019. u Beogradu!\nSledeći Zvezdara teatar: Ulaznice za predstave u oktobru 2019.


Sberbank Europe gruacija zadržala "BBB-" kreditni rejting - Glas Srpske\nGS 18.08.2020 15:06\nBANjALUKA - Međunarodna agencija za dodjelu kreditnog rejtinga "Fič" potvrdila je dugoročni rejting ispunjavanja finansijskih obaveza Sberbank Europe grupacije na nivou "BBB-", sa stabilnim izgledima.\nIz Sberbank Banjaluka je saopšteno da je samostalni rejting održivosti potvrđen na nivou "BB-".\n- Glavni pokretači za potvrđivanje kreditnog rejtinga su racionalni kapacitet kreditnog profila, Sberbank Europe grupacije koji je sposoban da podnese rizike koji proističu iz ekonomskih implikacija pandemije virusa korona, kao i snažna podrška Sberbank Rusije - navodi se u saopštenju.\nNajnovija procjena agencije "Fič" oslikava i veće izazove okruženja za bankarske sektore u kojima posluje Sberbank Europe grupacija.\n- Agencija "Fič" istakla je solidnu kapitalizaciju, stabilnu bazu finansiranja i dobru likvidnost Sberbank Europe grupacije, kao i smanjenje rizika koncentracije i oslanjanja na velike izvore finansiranja - navodi se u saopštenju.\nPredsjednik Upravnog odbora Sberbank Europe grupacije Sonja Sarkozi rekla je da potvrđivanje rejtinga u ovoj banci vide kao potvrdu da dokazuju održivost čak i u nestabilnim tržišnim uslovima.\n- Strateške promjene sa novim proizvodima i uslugama su uspješno apsorbovane na tržištima- naglasila je Sarkozijeva.\nSberbank je najveća banka u Rusiji i vodeća svjetska finansijska institucija. Upravlja skoro trećinom ukupne aktive ruskog bankarskog sektora, te je ključni finansijski pokretač nacionalne ekonomije i najveći depozitar u Rusiji.\nCentralna banka Ruske Federacija je osnivač i glavni akcionar Sberbank u čijem je vlasništvu 50 odsto kupnog akcionarskog kapitala, a ostale akcije su u vlasništvu sitnih akcionara.\nSberbank ima najveću bankarsku mrežu u Rusiji sa 14.200 filijala, a međunarodne operacije vrši u Velikoj Britaniji, SAD, zemljama ZND, Centralnoj i Istočnoj Evropi i Turskoj. Zberbank grupacija ima više od 102 miliona klijenata u više od 20 zemalja.\nSberbank Europe grupacija ima sjedište u Beču, a njen 100 odstotni vlasnik je Sberbank Rusija. Prisutna je na osam tržišta srednje i istočne Evrope - Austrija, BiH, Češka, Mađarska, Slovenija, Hrvatska, Srbija i Njemačka, a posluje ukupno u 189 filijala i zapošljava 3.944 radnika.


Upravljanje postavkama u SharePoint aplikaciji za mobilne uređaje - SharePoint\nUpravljanje postavkama u SharePoint aplikaciji za mobilne uređaje\nDodirnite Me> brzina postavki da biste prikazali sopstveni profil, upravljajte nalozima, pogledajte broj verzije aplikacije i Access help.\nSharePoint aplikacije za prijavljivanje u aplikaciju\nKada pokrenete SharePoint aplikaciju, možda će se tražiti da dodate nalog.\nNapomena: Ako niste sigurni da li koristite SharePoint ili SharePoint server, pogledajte članak Kako da biram između SharePoint aplikacije za prijavljivanje?\nPrijavljivanje pomoću SharePoint\nDodavanje Microsoft SharePoint naloga SharePoint je jednostavan kada se prijavite u Microsoft 365 ranije. Pratićete iste korake u aplikaciji. Ako je ovo prvi put da se prijavljujete u Microsoft 365, možete pročitati više u temi gde da se prijavite u Microsoft 365.\nPrijavljivanje pomoću SharePoint Server\nKada vaša organizacija pruža SharePoint Server 2019, SharePoint 2016 ili SharePoint 2013 proces prijavljivanja razlikuje se od SharePoint. Unećete Veb adresu SharePoint Server da biste nastavili proces prijavljivanja. Veb adresa, poznata i kao URL, može da izgleda ovako: https://portal.contoso.com


Racunovođe: Neophodno nam je jos obuka za primenu e faktura\nTanjug 2. decembra 2021. 13:43\nBEOGRAD, 2. decembra ( Tanjug) – Računovođama i ostalim učesnicima u primeni e faktura neophodno je još obuka i odgovora vezanih na pitanja o praktičnoj primeni ove novine, rečeno je na današnjem Okruglom stolu „Pripreme za primene eFakture“ koji su organizovali Društvo za informatiku Srbije i Privredna komora Srbije.\nPozdravljena je jučerašnja vest da se primena zakona kada je reč o javnom sektoru pomera za 1. maj, a čuo se i predlog da bi rok za preuzimanje e fakture trebalo produžiti.\nPomoćnica ministra finansija Sonja Talijan je objasnila da je uvođenje e fakturisanja deo strukturnih reformi koje će značajno uticati na poslovni ambijent u Srbiji.\n„Imamo sajt posvećen e fakturama, gde su i najave za obuke i sva prateća dokumentacija“, rekla je ona i dodala da su već održane dve obuke za računovođe od po 80 učesnika, posebne obuke za privatni sektor a posebne za javni, kao i dve obuke samo za IT sektor.\nNajavila je da će novih obuka biti već u decembru i da one nisu samo on lajn, već da neki ucecsnici budu i fizički prisutni.\nPozvala je firme da se prijave za edukaciju i ukazala da na sajtu posvećenom e fakturama postoji i forum na kome zainteresovani mogu da pišu i prijave se.\nPrema njenim rečima, na sajtu se nalaze i uputstva kako pristupiti sistemu e faktura gde su opisani svi neophodni koraci.\nTalijan je najavila da se radi i na reformi izgleda PDV prijave i priloga i da je za očekivati automatizaciju PDV prijave, u meri u kojoj je to moguće.\nPredstavnica Udruženja račuvodstvenih komora Srbije Snežana Mitrović je istakla da računovođe jesu za modernizaciju, ali da ako ne budu dobro obučeni za primenu e faktura, mogu da naprave prekršaje za koje su propisane velike novčane kazne.\nLjiljana Pavlović iz Unije poslodavaca Srbije je navela da novine uvek nose izazove i da izazivaju izvesnu dozu otpora, pa je tako i sa e fakturama ali da privredi treba pomoći i dati joj vremena da se više bavi poslom a manje administracijom.\nU tome bi im ovoga puta, nagalasila je ona, pomogle ozbiljne edukacije na kojima bi bile rešene nedoumice poslodavaca.\n„Dobro je što postoje razni odgovori i uputstva na internetu ali živa reč je nezamenljiva i nama su potrebni razgovori sa ljudima koji znaju ovu problematiku i koji mogu da nam odgovore na konkretna pitanja“, rekla je ona.\nNavela je da su među pitanjima koja traže odgovore i ona kako se koristi sistem, ko može da bude informacioni posrednik i slično.\nPrema njenim rečima, uvođenjem e faktura se firmama posao ipak komplikuje a pre svega onim malim, kojima bi zapravo trebalo najviše izaći u susret u smislu obuka.\nVišnja Crnogarac iz kompanije Koming je navela da se novim zakonom zapravo redefiniše pojam e fakture i da to nisu one iste e fakture koje je privatni sektor i do sada na neki način koristio.\n„Suština je da se sada faktura mora sačiniti na osnovu usvojenih standarda, a kada se formira, faktura se ne šalje mejlom već mora da se koristi određena državna platforma za elektronsko fakturisanje“ istakla je ona i dodala da platforma nije komplikovana za primenu.\nKada je reč o čuvanju faktura navela je da je država centralni informacioni posrednik i kod nje će se obavezno čuvati sve fakture koje generiše i prima javni sektor.\n„Za privatni sektor je ostavljena opcija da fakture čuva kod centralnog informacionog posrednika, dakle države ili u sistemu informacionih posrednika čija primena ne samo za čuvanje nego i za prijem i za slanje nije obavezna i za koje ćemo tek videti kako će funkcionisati“, istakla je Višnja Crnogorac.


Plavski SD napustili Barjaktarević, Mehmedović, Stijović..\nПочетнаVIJESTI PLAVPlavski SD napustili Barjaktarević, Mehmedović, Stijović..\nby - Admin2 on - јул 27, 2020\nPLAV-Socijaldemokrate Crne Gore napustilo je rukovodstvo Opštinskog odbora te partije u Plavu, čelnici Opštine Plav iz te partije i više lokalnih funkcionera.\nMeđu onima koji su kasno sinoć, nezadovoljni načinom sastavljanja izborne liste napustili partiju Ivana Brajovića su predsjednik i potpredsjednik Opštine Plav Mirsad Barjaktarević i Blažo Stijović, predsjednik plavskog odbora Socijaldemokrata Omer Mehmedović, direktor Nacionalnog parka Prokletije Admir Lalić...\nOni su pozvali i sve ostale članove plavskog Odbora SD-a da učine isto.\n"Poštovani građani i građanke, uvaženi prijatelji, obavještavamo Vas da zbog načina sastavljanja Liste za izbor poslanika SD CG za parlamentarne izbore zakazane za dan 30. 08. 2020. godine, nezadovoljni članovi potpisivanjem ovog saopštenja nijesu više članovi Socijaldemokrata CG", piše u saopštenju.\nOsim Mehmedovića, Stijovića koji je potpredsjednik Socijaldemokrata, Barjaktarevića koji je sekretar OO SD Plav, Brajovićevu partiju napustilo je još deset članova tamošnjeg Odbora.\nTo su učinili i vd sekretara Sekretarijata za opštu upravu i društvene djelatnosti Miralem Metjahić, vd direktora Direkcije za izgradnju i investicije Opštine Plav Rusmir Barjaktarević, savjetnik predsjednika Opštine Plav Adis Tošić, zatim Haris Šahmanović, Esad Barjaktarević, Ferid Mehmedović, Ramiz Mehmedović, Fikret Purišić, Salih Kučević i Salih Čekić.\n"Pozivamo ostale članove Opštinskog odbora SD Plav, da slijede primjer predsjednika Opštinskog odbora i cjelokupnog rukovodstva, jer nakon našeg istupanja iz partije taj odbor ne postoji. Zbog odgovornih funkcija koje obavljamo, javnost ćemo blagovremeno upoznati o daljim potezima", piše u saopštenju.


Sreda, 5. januar 2011. : Nadlanu.com\nSreda, 5. januar 2011.\nBEOGRAD, 6. januara 2011. (Beta) - Beogradski listovi na naslovnim stranama današnjih prazničnih izdanja - dvobroja i trobroja, najviše pišu o Božiću, ambasadorskoj konferenciji u Beogradu i ekonomskim temama.\nALO - List na naslovnoj strani uz fotografije najavljuje kako će estradne zvezde provesti Božić i Badnje veče, pod naslovom "Ko će pre do badnjaka".\nBLIC - Direktor policije Milorad Veljović u intervjuu za list kaže: "Decu sam zbog pritisaka sklonio u ilegalu". Potpredsednik vlade Božidar Đelić u izjavi za list: "Ukinućemo blanko ostavke".\nVEČERNJE NOVOSTI - "Ministarstvo finansija na mala vrata proguralo drakonske odredbe - 100 odsto povećan porez na imovinu". Ministar odbrane Dragan Šutanovac za list kaže: "Nema saveza sa SNS". List piše o ambasadorskom skupu u Beogradu: "Punom snagom u Evropu".\nDANAS - "Božićna poslanica SPC: Protiv hedonizma i zloupotrebe slobode". List objavljuje božićni dodatak na 12 strana i piše o povratku vladike Grigorija u Mostar.\nKURIR - Na naslovnoj strani list prenosi izjavu ministra policije i lidera Socijalističke partije Srbije Ivice Dačića "Ja sam spojio DS i SNS".\nPOLITIKA - "Božićni dar zemljacima pola miliona evra", piše list o dobrotvoru iz Kanade. "Jeftiniji uvoz iz EU", prosečna carina na robu uvezenu iz 27 zemalja EU prvog dana 2011. snižena je s 8,78 na 2,63 odsto.\nPREŠ - "Zašto svet krije zločine nad Srbima", božićna poslanica Srpske pravoslavne crkve. Povodom ambasadorske konferencije: "Kandidatura za EU glavni cilj u 2011". Životni standard u Srbiji: "Jedemo duplo manje mesa od Evropljana", piše list.\nPRAVDA - Uz naslov "Hristos se rodi" list naslovnu stranu posvećuje predstojećem Božiću.


Danas odluka o otvaranju granica: Evo ko će sve moći u Evropsku uniju! – Narodnjaci\nDanas odluka o otvaranju granica: Evo ko će sve moći u Evropsku uniju!\nGlavni kriterij za ulazak državljana trećih zemalja na područje Europske unije bit će broj novozaraženih na 100.000 stanovnika u tim zemljama, a koji mora u prethodnih 14 dana biti “blizu ili ispod prosjeka EU”, dogovorili su veleposlanici zemalja članica EU.\nPokrenut je pisani postupak za usvajanje preporuka za otvaranje granica za državljane trećih zemalja od 1. jula koje se temelje na objektivnim procjenama epidemiološke situacije, a koja će se procjenjivati svake dvije sedmice, javlja Avaz.ba.\nVeleposlanici su utvrdili kriterije na temelju kojih se sastavlja popis trećih zemalja iz kojih se može ulaziti u EU. Glavni kriterij je da broj novozaraženih na 100.000 stanovnika u posljednjih 14 dana bude “blizu ili ispod prosjeka EU” na dan 15. juni. Na taj datum prosječan broj novozaraženih u EU na 100.000 stanovnika bio je 16.\nU ranijem prijedlogu stajalo je da broj novozaraženih treba biti ispod 16, a sada je dogovorena fleksibilnija formulacija “da broj bude blizu ili ispod” prosjeka EU.\nGrađani država članica EU, kao i građani trećih zemalja koji imaju legalno prebivalište u EU te članovi njihovih porodica i dalje mogu ulaziti u EU iz trećih zemalja. Restrikcije se ne odnose ni na određene kategorije osoba, poput zdravstvenih radnika, radnika u pograničnim zonama, osoba koje rade na transportu roba. bh-index/narodnjaci.net\nUprkos upozorenjima vlasti: Brojni Austrijanci pohrlili na Balkan, zabilježene kilometarske kolone!\nKINA TESTIRA CEO GRAD OD DEVET MILIONA STANOVNIKA: Ovako se suzbija korona, zaraženo je SAMO 6 LJUDI!


Sivić u Poljskoj zbog bivšeg omladinca Partizana! - Sportske.net\nSivić u Poljskoj zbog bivšeg omladinca Partizana!\nSelektor mlade fudbalske reprezentacije Srbije Tomislav Sivić boraviće za vikend u Poljskoj kako bi na delu video još jednog kandidata za dres sa državnim grbom.\nFSS - 'Zlatne lopte' Piksiju i TadićuSavez potvrdio, Srbija gostuje u San Dijegu 29. januaraPrazne 'puške' u San BenedetuKome ide srpska "Zlatna lopta"?"Orlići" dobili rivale u borbi za EP\nMladu fudbalsku reprezentaciju Srbije narednog juna očekuje učešće na Evropskom prvenstvu u Poljskoj, a selektor Tomislav Sivić na vreme je počeo da priprema strategiju za ono što sledi.\nSelektor "Orlića" odlučio je da ode u Poljsku i na delu vidi bivšeg omladinca Partizana koji brani boje Korone.\n"Biću na stadionu Korone, a želim na delu da vidim bivšeg omladinca Partizana, Vanju Markovića. Radi se o momku iz generacije 1994. koji već dve godine igra standardno u veoma zahtevnoj ligi" objasnio je Sivić.\nPrvotimac Korone napustio je Srbiju i seniorsku karijeru počeo da gradi u Poljskoj, a selektor Sivić će pored Vanje Markovića na delu moći da vidi i golmana Lehje Vanju Milinković-Savića.\n"Gledao sam ga nedavno u prvenstvenom meču, kada smo bili na žrebu za Evropsko prvenstvo, postigao je dva gola, a igra na poziciji zadnjeg veznog. Želim ponovo da ga vidim, uostalom kao i Vanju Milinković – Savića" poručio je selektor "Orlića".\nMlada reprezentacija Srbije nedavno je na žrebu smeštena u Grupu B na Evropskom prvenstvu, zajedno sa selekcijama Portugala, Španije i BJR Makedonije.


Iz medija Archives - Čisto Lice Srbije\nČisto lice Rakovice – izveštaj TV Pink U Beogradu, u Rakovici, 28. i 29. oktobra 2016. godine je organizovana akcija Čisto lice Rakovice. Ova akcija je sprovedena u okviru kampanje […]\nČisto lice Rakovice – izveštaj TV Studio B\nČisto lice Rakovice – izveštaj TV Studio B U Beogradu, u Rakovici, 28. i 29. oktobra 2016. godine je organizovana akcija Čisto lice Rakovice. Ova akcija je sprovedena u okviru […]\nČisto lice Čukarice – izveštaj TV Studio B\nČisto lice Čukarice – izveštaj TV Studio B U Beogradu, na Čukarici, 14. i 15. oktobra 2016. godine je organizovana akcija Čisto lice Čukarice. Ova akcija je sprovedena u okviru […]\nTV Kopernikus, emisija „Srbija on line“, razgovor o kampanji Čisto lice Srbije TV Kopernikus, emisija „Srbija on line“, razgovor o kampanji „Čisto lice Srbije“, koju organizuje udruženje „Moja Srbija“, zajedno […]\nTV Studio B, prilog o akciji Čisto lice Srbije\nTV Studio B, prilog o akciji Čisto lice Srbije TV Studio B, izveštaj sa konferencije za medije povodom pokretanja kampanje „Čisto lice Srbije“. Kampanju „Čisto lice Srbije“ organizuje udruženje „Moja […]\nMoja TV, prilog o akciji Čisto lice Srbije Moja TV, izveštaj sa konferencije za medije povodom pokretanja kampanje „Čisto lice Srbije“. Kampanju „Čisto lice Srbije“ organizuje udruženje „Moja Srbija“, zajedno […]\nTV Kopernikus, gostovanje Jelene Plavanski\nTV Kopernikus, emisija „Srbija on line“, gostovanje Jelene Plavanski iz Privredne komora Beograda TV Kopernikus, emisija „Srbija on line“, gostovanje Jelene Plavanski, rukovodioca Centra za ekologiju Privredne komora Beograda. Razgovor […]


Odvijanje nastave u skladu sa epidemijskom situacijom - Valjevo\nPosted by: REDAKCIJA VALJEVSKA POSLA in Valjevo 15. September 2021.\tComments Off on Odvijanje nastave u skladu sa epidemijskom situacijom\nPrvi potpredsednik Vlade Republike Srbije i ministar prosvete, nauke i tehnološkog razvoja Branko Ružić izjavio je danas da u ovom trenutku nije moguće održavati nastavu u svim osnovnim i srednjim školama na tradicionalan način zbog aktuelne epidemijske situacije.\nRužić je, gostujući na TV Prva, istakao da će se nastava izvoditi u skladu sa stručnim uputstvima, dodavši da nastavno osoblje ima obavezu da pripremi predavanja i u formi učenja na daljinu, ukoliko situacija nametne taj model.\nZa sada se nastava na daljinu odvija u malom broju škola i ne bi trebalo da čudi da u istom gradu imamo nekoliko modela. Uveli smo takozvani semafor sistem, centralizovani model u kojem su ključni parametri broj vakcinisanih i zaraženih, naveo je on.\nKriterijum za uvođenje onlajn nastave je da je 10 odsto učenika u odeljenju pozitivno na koronavirus, predočio je on, uz napomenu da će se nastojati da se uvede i redovno testiranje učenika.\nPrvi potpredsednik Vlade je ukazao na to da je cilj da se stekne što realnija slika situacije, pri čemu je izrazio nadu da će roditelji podržati ovu inicijativu.\nNeće biti neke posebne kontrole i inspekcija, jer je obrazovni sistem ozbiljan i čitavu situaciju nadgledaju direktori škola i nastavno osoblje, rekao je Ružić.\nRužić je rekao da đaci od prvog do trećeg razreda idu u školu na tradicionalan način, a svi ostali će se prilagođavati epidemijskoj situaciji.\nĐaci Nastava Prosveta Škola\t2021-09-15\nTagged with: Đaci Nastava Prosveta Škola\nPrevious: Reformama do ostvarenja vizije o zelenoj Srbiji\nNext: U Mionici uskoro počinje izgradnja Kuće Kolubarske bitke


Internet pravo predstavlja jednu od najmlađih grana prava, nastalu iz potrebe da se proširi postojeći i kreira novi regulatorni okvir koji bi regulisao internet i uneo neophodnu pravnu sigurnost i bezbednost njegovih korisnika. Internet pravo ili Cyber pravo, kako ga još nazivaju, podrazumeva regulisanje ugovornih i deliktnih odnosa na mreži, prava na privatnost, slobodu govora i intelektualnu svojinu, internet bezbednost, autorsko pravo na kodovima računarskih programa i bazama podataka, krivična dela proizašla iz radnji na internetu, online klađenje, kao i poreski akpekt razmene roba i usluga na mreži. Pokriva i obalsti prava svojine, ako je u pitanju vlasništvo nad digitalnim podacima, internet domenima i slično.\nS obzirom na osetljiv odnos između internet provajdera i korisnika, pravo privatnosti, prikupljanje podataka o ličnosti (uključujući trgovinu i zloupotrebe istih), zaštita podataka o platnim karticama i bankovnim računima, predstavljaju jedan od najvećih problema sa kojima se suočavaju korisnici mreže danas. Zbog toga, od kompanija koje prikupljaju pomenute podatke, očekuje se da urade sve u cilju prevencije hakerskih napada i drugih ilegalnih aktivnosti. Druga strana medalje su legalne aktivnosti provajdera, društvenih mreža i platformi koje prikupljaju podatke o ličnosti, a koje uz formalne saglasnosti korisnika, iste koriste radi sticanja dobiti i uvećanja vrednosti sopstvenih kompanija. Praćenje aktivnosti korisnika od strane zvaničnih vlada i državnih institucija, poseban je problem koji ugrožava kako neutralnost interneta generalno, tako i privatnost i lične interese pojedinačnih korisnika.\nInternet sigurnosti, zaštita intelektualne svojine i autorskih prava na mreži i lakoća kojom se ista mogu povrediti u online sferi, takođe su veoma rasprostranjen problem za koji stoprocentne zaštite nema, ali se kroz zakonsku regulaciju pokušava uspostaviti što veći stepen pravne sigurnosti i nesmetanog korišćenja interneta.\nJedna od značajnih oblasti koje pokriva internet pravo je i krivičnopravna zaštita pravnih i fizičkih lica koja koriste mrežu u prvatne ili poslovne svrhe.\nPOSEBNI DEO KRIVIČNOG PRAVA REPUBLIKE SRBIJE U VEZI SA DELIMA IZVRŠENIM PROTIV DIGITALNIH PODATAKA I NA INTERNETU\nTakođe, za unošenje, uništenje, izmenu ili prikrivanje softvera ili digitalnog zapisa, kao i hardverskog nosača informacija čime se onemogućuje njegovo korišćenje, odnosno znatno ometa prenos ili obrada podataka koji služe državnim organima ili drugim ustanovama (činjenje krivičnog dela računarske sabotaže) propisana je ista visina kazne.\nKrivičnim zakonikom RS, tradicionalno delo Prevara, dobilo je i svoj poseban oblik ukoliko je ista učinjena na internetu ili u vezi sa računarskim podacima. Zbog stepena važnosti zaštite na internetu od prevara, zakonodavac je propisao kaznu od čak 10 godina zatvora za prevare koje prouzrokuju štetu od preko 1.500.000 RSD.\nZa neovlašćeni pristup zaštićenom računaru, računarskoj mreži i elektronskoj obradi podataka, propisana je kazna od 6 meseci, a ako se tako dobijeni podatak upotrebi, kazna može dostići i 2 godine zatvora, dok ukoliko nastupe teške posledice i 3 godine.\nNajbolji primer povrede prava žigova su registracije internet domena koje sadrže tuđu zaštićenu oznaku. Upravo uslove i načine zaštite žigova i postupak za preuzimanje ovakvih internet domena pokriva internet, a ne tradicionalno IP pravo. Tendencija kupovine jeftinih internet domena radi prodaje, dovela je do širenja primene ove regulative u praksi, pa i kod nas. Ova vrsta malverzacija domenskim imenima naziva se “Cybersquatting”.\nKada su internet domeni u pitanju, druge poznatije protivpravne radnje su “Typosquatting” (registracija internet domena sličnog originalnom i kroz plaćenu pretragu dovođenje posetioca u zabludu da je na pravoj adresi) i “Pagejacking” (kopiranje dela originalnog internet sajta i posavljanje na drugi, lažni, da bi izgledao kao originalni, ali obično uz promenjen broj bankovnog računa i instrukcijama za plaćanje. Internet prevaranti koriste ovaj metod za tzv. “phishing”.\nZbog toga je ICANN, doneo The Uniform Domain Name Dispute Resolution Policy (UDRP) radi bržeg i efikasnijeg rešavanja domenskih sporova, bez obraćanja tradicionalnim sudovima u nacionalnim državama. Kada je .RS internet domen u pitanju, pri Privrednoj Komori Srbije formirana je Komisija za rešavanje sporova povodom nacionalnog internet domena Republike Srbije, sa ovlašćenjem takođe ICANN fondacije.\nOno što dalje treba pomenuti je da računarski program predstavlja autorsko delo u smislu Zakona o autorskom i srodnim pravima RS. S tim u vezi, autoru računarskog programa Zakon pruža posebnu autorskopravnu zaštitu, te isti uživa sva imovinska i moralna prava koja autoru pripadaju po samom Zakonu. Specifičnost računarskog programa kao autorskog dela je što njegov autor, pored prava da drugome dozvoli, ili zabrani umnožavanje svog dela, on to pravo ima i u pogledu računarskog programa koji je nastao kao rezultat izmena, prilagođavanja i sl. njegovog računarskog programa. Dakle, i u pogledu drugog programa koji je nastao kao proizvod, odnosno na temelju njegovog. Pored navedenog, značajan je i izuzetak od ovog prava autora računarskog programa, odnosno ograničenje njegovog prava da licu koje je na zakonit način pribavilo njegov računarski program zabrani umnožavanje istog, onda kada je to npr. neophodno u cilju korišćenja programa u skladu sa njegovom namenom, otklanjanja grešaka, postizanja interoperabilnosti nezavisno stvorenog računarskog programa sa drugim programima kroz postupak dekompilacije istog, i to pod posebnim uslovima koje propisuje Zakon.\nPored navedenog, posebno treba skrenuti pažnju da ukoliko je autor stvorio računarski program tokom trajanja radnog odnosa, izvršavajući svoje radne obaveze, trajni nosilac svih isključivih imovinskih prava na tako stvorenom računarskom programu je poslodavac. Međutim, ovo ne mora biti slučaju ukoliko je ugovorom o radu izričito ugovoreo da će imovinska prava ipak pripasti zaposlenom, odnosno autoru. Takođe, autor će imati pravo na posebnu naknadu od računarskog programa stvorenog u radnom odnosu samo ako je takva naknada posebno ugovorena.\nUGOVORI NA INTERNETU I U “CYBER PROSTORU”\nIako većina korisnika interneta smatra da ugovorno pravo nije primenjivo na mreži, to je pogrešno mišljenje. Skoro svaka razmena informacija odnosno kupoivna roba ili usluga na nekoj iole ozbiljnijoj internet platformi zahteva prethodno saglašavanjem sa Pravilima i uslovima korišćenja. To je zapravo ništa drugo nego prihvatanje ponude za zaključivanje ugovora po pristupu. Ovo je pre svega od značaja za “online” prodavnice, odnosno za oblast e-commerce poslovanja, gde se roba prodaje, odosno usluge pružaju putem interneta. Dakle, u ovom slučaju, da bi nastao pravni odnos između prodavca/pružaoca usluga i kupca, odnosno korisnika usluge, potrebno je da isti zaključe ugovor u elektronskom obliku putem elektronskih sredstava, a kojem se zbog toga ne može osporiti punovažnost. Ovakav vid poslovanja i ovakav ugovor reguliše Zakon o elektronskoj trgovini RS, koji propisuje njegovu obaveznu sadržinu, kao i način i trenutak njegovog zaključenja. Tako pomenuti zakon, između ostalog, predviđa da je prodavac/pružalac usluge dužan da, bez odlaganja, elektronskim putem, posebnom elektronskom porukom, potvrdi prijem elektronske poruke koja sadrži ponudu kupca/korisnika usluge, ili prihvat ponude za zaključenje ugovora, ukoliko je on ponudu učinio suprotnoj strani. Kada je reč o trenutku zaključenja ugovora u elektronskom obliku, smatra se da je isti zaključen onog časa kada ponuđač primi elektronsku poruku koja sadrži izjavu ponuđenog da prihvata ponudu.\nZAŠTITA PODATAKA O LIČNOSTI, PRAVO NA PRIVATNOST I GDPR KAO DEO INTERNET PRAVA\nRegulisanje i kontrola podataka o ličnosti koje prikupljaju subjekti karakterisani kao rukovaoci ili obrađivači predstavlja i tek će predstavljati veliki problem pojedincu, ali i celoj civilizaciji. Lični podaci su postali proizvod i njima se trguje. Za sada uglavnom za potrebe marketinga, personalizacije ponude i veštačke inteligencije.\nIako skoro sve države sveta ograničavaju svojim propisima vremenski rok čuvanja ovih informacija, nikada se sa sigurnošću ne može utvrditi gde su i na koji period one pohranjene, zbog čega je neohodno rešavanju ovog problema prići sistemski, kroz aktivno delovanje zajednica država i visokih institucija, jer je samim pojedincima jako teško da individualno ostvaruju svoja prava, koja im zakoni garantuju u većoj ili manjoj meri.\nS tim u vezi, nemaju svi pravni sistemi jednak nivo zaštite tj. nemaju isti pristup pojmu privatnosti, koje se može kretati od subjektivnog prava čije ostvarivanje je lična stvar pojednica do kategorije koja lične podatke i pravo na zaštitu istih uzdiže do nivoa osnovnih ljudskih prava, kao što je to proklamovano regulativom EU. Najpre konvencijom o ljudskim pravima iz 1950, da bi zaštita ljudskih prava u Evropi danas bila posebno regulisana Opštom uredbom o zaštiti podataka zvanom GDPR (General Data Protection Regulation), koja je iz korena promenila pristup prikupljanju i obradi podataka o ličnosti unutar EU, ali i van njenih granica u meri i na način kako je to regulativom predviđeno.\nIsti put je sledilo i naše zakonodavstvo donošenjem Zakon o zaštiti podataka o ličnosti RS koji je počeo da se primenjuje u avgustu 2019. godine, a koji je napisan po uzoru i u skladu sa Opštom uredbom o zaštiti podataka GDPR. S tim u vezi, naše zakonodavstvo ide u korak sa evropskom regulativom, u cilju usklađivanja mehanizama zaštite podataka o ličnosi na globalnom nivou, kao posebno osetljive i bitne kategorije podataka, koji zapravo predstavljaju privatnu, ličnu sferu svakog pojedinca.\nImajuči u vidu je sama materija koju naš Zakon o zaštiti podataka o ličnosti (ZZPL) reguliše dosta kompleksna i mnogima teška za razumevanje, posebno rukovaocima i obrađivačima podataka o ličnosti koji su dužni da se pridržavaju svojih obaveza koje ZZPL propisuje, isti imaju mogućnost da u te svrhe angažuju lice za zaštitu podataka o ličnosti, tzv. Data Protection Officer (DPO) koje poseduje posebna stručna znanja i iskustva u oblasti zaštite podataka o ličnosti. DPO je pre svega lice koje ima sposobnosti da rukovaoca i obrađivača, kao i njihova zaposlena lica, informiše i daje mišljenja o njihovim obavezama u vezi sa zaštitom podataka o ličnosti, prati primenu odredaba ZZPL-a, kao svih drugih propisa i internih akata koji se odnose na predmetnu materiju, te da sarađuje sa Poverenikom za informacije od javnog značaja i zaštitu podataka o ličnosti i generalno učestvuje u podizanju svesti i obuke zaposlenih koji učestvuju u radnjama obrade i kontrole podataka. Pored navedenih, DPO izvršava i druge obaveze i učestvuje u procesu zaštite podataka o ličnosti, na koji način pruža pomoć rukovaocu i obrađivaču. Takođe, lice za zaštitu podataka o ličnosti može biti određeno iz redova zaposlih kod rukovaoca i obrađivača, koje je prošlo posebnu obuku i time steklo takav status, ali može biti i neko treće lice, koje se inače time bavi, a koje je od strane rukovaoca/obrađivača angažovano posebnim ugovorom. Ono što je bitno napomenuti je da ZZPL predviđa i slučajeve kada su rukovalac i obrađivač dužni da angažuju lice za zaštitu podataka o ličnosti.\nSpam nije posebno regulisan zakonom kod nas, ali se njegova zabrana može izvesti iz niza drugih propisa koji regulišu oglašavanje, zaštitu potrošača i internet bezbednost.\nPonovo, najefikasniji vid zaštite je predostrožnost. Tako nikada ne odgovarajte na spam niti započinjite bilo kakvu komunikaciju, ne postavljajte svoj imejl na veb sajt već neki vid zaštićene kontakt forme, čitajte uslove korišćenja veb sajtova pre nego što ostavite podatke, koristite spam filter, kreirajte i ostavljajte drugu imejl adresu na javnim internet platformama za razmenu informacija.\nKoautori: advokat Dragan Milić i advokat Jelena Blagojević\nZaštita žigovа, znаkovа, dizajn rešenja i drugih vrstа intelektuаlne svojine na internetu i ostvarenje prava na zaštitu pred nadležnim sudovima\nODGOVORNOST ONLAJN PLATFORMI ZA RAZMENU SADRŽAJA I POSTUPANJE KORISNIKA NA INTERNETU\nInteres tehnoloških internet kompanija pod čijom su kontrolom društvene mreže je svakako da preuzimaju što manje odgovornosti za sadržaj koji korisnici publikuju, a po mogućstvu da se kroz odricanja od odgovornosti, sadržana u uslovima korišćenja takvih servisa, u potpunosti ograde od radnji njihovih korisnika. Međutim, takvo odricanje ne proizvodi pravno dejstvo u potpunosti. Odgovornost internet kompanije koja pruža uslugu informacionog društva, ne može se izbeći. Bez obzira da li se crpi iz lex specialis propisa koji regulišu e-trgovinu ili prava potrošača, bilo iz opštih pravila po kojima funkcioniše pravni sistem, a takođe nevezano i za činjenicu da li je reč o javnom interesu ili interesu odnosno subjektivnim pravima pojedinca, određeni stepen odgovornosti mora da postoji.\nBilo da ih zovemo online content sharing provajderima ili društveno-informacionim servis kompanijama, ovi internet giganti, poput Alphabet-a (Alphabet Inc.) ili Meta-e (Meta Platphorms Inc.) narasli su do pozicija vrednosti i moći koje niko pre deceniju dve nije mogao ni da zamisli. Ove kompanije koje svoju delatnost baziraju na pružanju usluga fizičkim licima koja koriste internet, stavile su na test tradicionalno skrojene pravne sisteme, ne samo nacionalnih država već i Evropske unije. Odgovor na tendenciju tehnoloških kompanija da se odreknu odgovornosti u pogledu delovanja njihovih korisnika, najpre je došao kroz sudsku praksu, a ubrzo zatim i kroz regulativu EU. Potreba da se zaštiti najpre javni interes (sa naglaskom na interes maloletnika), ali i subjektivnih prava pojedinačnih subjekata (poput prava intelektualne svojine), doprinela je ekstezivnijem tumačenju postojećih imperativnih normi i donošenju novih sa ciljem da se u što većoj meri popune pravne praznine nastalne brzim i za birokratiju neuhvatljivim tehnološkim promenama.\nDirektive EU koje regulišu odgovornost internet platformi\nJedno od primarnih pitanja koje se postavlja kod odgovornosti tehnoloških kompanija je trenutak kada ta odgovornost nastupa. Tako na primer pružaoci usluga su stanovišta da njihove platforme ne mogu odgovarati za nezakonit sadržaj pre trenutka kada su za njega saznale odnosno kada je treće lice učinilo tu nezakonitost verovatnom. Međutim, kako tehnologija napreduje, a posebno savremeni algoritmi koje upravo pružaoci usluga preko interneta poseduju, nameće se i potreba da se njihova odgovornost proširi na način što će tehnološke kompanije upravo koristeći svoje algoritme, predupređivati veliki deo nezakonitih objava i onemogućavati ih već kod pokušaja da budu objavljene. Na krilima te potrebe i evropski zakonodavac je u okviru Direktive o autorskom i srodnim pravima na jedinstvenom digitalnom tržištu (Directive on copyright and related rights in the Digital Single Market 2019/790) propisao određenu odgovornost pružoca usluga za povrede autorskih prava koje njihovi korisnici učine trećim licima, odnosno obavezao ih na niz radnji koje moraju da preduzmu u cilju predrupređivanja povreda autorskog prava.\nPobornici sloboda na internetu i protivnici člana 17 pomenute Direktive ukazivali su tokom i nakon javne rasprave o donošenju tog akta, na posledice takve odgovornosti. A posledice se mogu ogledati u činjenici da će pružalac usluga u cilju izbegavanja odgovornosti i bez motiva da preuzme rizik uklanjati sadržaj i za koji nije siguran da li je zakonito ili nezakonito postavljen. Što bi neminovno uticalo na ograničenje slobode govora, dostupnosti sadržaja, ograničenje prava na prijem informacija, pa samim tim i na protok informacija generalno. S druge strane, jedan od glavnih argumenata za povećanje odgovornosti pružaoca usluga je između ostalog uspostavljanje pravnog uređenja na internetu i sprečavanje kršenja zakonskih normi i pomoć pri ostvarivanju subjektivnih prava.\nOgraničenost algoritma i posledice po subjektivno pravo korisnika\nUsled opisanih okolnosti svedoci smo da su platforme naveliko počele da koriste algoritme koji već kod postavljanja sadržaja ukazuju na njegovu suprotnost sa javim moralom, zakonom ili unapred propisanim opštim pravilima platforme i onemogućavaju njegovo postavljanje. Pored ove, preliminarne provere na inicijativu same platforme pojačana pažnja stavljena je i na razloge zbog kojih treća lica mogu ukazati na zloupotrebe i postupanje po takvim zahtevima. Iako su internet platforme i ranije posedovale opcije za prijavu nezakonitosti odnosno sadržaja kojim se krši javni interes i moral, red i mir, kao i subjektivna prava drugih lica, usled povećanja nivoa odgovornosti, spisak razloga zbog kojih se može prijaviti neki sadržaj se stalno širi.\nProcena o osnovanosti prijave nezakonitosti odnosno povrede utoliko je upitnija jer o istoj odlučuju internet platforme po ne uvek jasnim i transparentnim kriterijumima, ostavljajući i osnov sumnje da li su takve odluke poputno automatizovane bez upliva bilo kakvog ljudskog faktora, makar i sa kontrolnom funkcijom. Možda je rešenje u što preciznijim pravilima, koracima za ostvarenje prava prema platformi i što transparentnijem postupku sa pravom na drugostepeno odlučivanje uz prisustvo adekvatno obučene osobe ili komisije od strane platforme. Arbitriranje platforme povodom prijave u ovakvim situacijama je svakako neophodno. Jer, ukoliko se ostvarenje subjektivnih prava ostavi isključivo sudu, odnosno korisnici platformi ili treća lica upute na rešavanje svojih zahteva isključivo preko suda, takvi postupci bi za mnoge bili nedostupni, kako iz finansijskih razloga, tako i zbog neizbežnog međunarodnog elementa koji je posledica globalnosti interneta kao njegove osnovne osobine.


EBRD obezbedila kredit za izgradnju dalekovoda između Albanije i Makedonije | Energetski portal Srbije\nEBRD obezbedila kredit za izgradnju dalekovoda između Albanije i Makedonije\n11.12. 2015 Region\nEvropska banka za obnovu i razvoj (EBRD) saopštila je da je obezbedila kredit u iznosu od 37 miliona evra za izgradnju dalekovoda između Makedonije i Albanije kojim bi trebalo da bude poboljšana efikasnost mreže makedonskog operatera prenosnog sistema električne energije (MEPSO).\nKako je istaknuto u saopštenju, kredit će biti iskorišćen za izgradnju makedonskog dela 400kV dalekovoda od Bitolja do albanske granice sa trafostanicom u Ohridu. MEPSO će osigurati da prenos električne energije bude energetski efikasan i da budu korišćene najbolje moguće tehnologije.\nDirektor EBRD za Zapadni Balkan gospođa Holger Muent izjavila je da je ova investicija značajna za razvoj regionalnih tržišta električne energije i promovisanje energetske sigurnosti. Dodala je da je se očekuje da projektom bude povećano korišćenje obnovljivih izvora energije i budu smanjeni operativni troškovi u okviru ova dva sistema električne energije.\nProjekat izgradnje energetske interkonekcije između Makedonije i Albanije deo je inicijative Evropske komisije da se uspostavi prenos električne energije između Bugarske, Makedonije, Albanije, Crne Gore i Italije, uključujući i podmorski kabal ispod Jadranskog mora, navedeno je u saopštenju Evropske banke za obnovu i razvoj.


Glumici ODUZELI STARATELJSTVO nad sinom: 'Ležala sam ceo dan na kauču UMORNA od PLAČA'\nIzvor: SrbijaDanas.com, 22.Apr.2021, 18:46\nMogla je da ga viđa samo jednom mesečno.\nSlavna glumica Šeron Stoun svojevremeno je bila u braku sa novinarom Filom Bronštejnom, sa kojim je dobila sina Roana. Šeron i Fil razveli su se 2004. godine, a četiri godine kasnije glumica je izgubila starateljstvo nad detetom i mogla je da ga viđa samo jednom mesečno.\n- Nakon što sam izgubila primarno starateljstvo nad Roanom, jednostavno više nisam mogla da funkcionišem. Ležala sam po ceo dan na kauču i bila umorna od svakodnevnog plača - rekla je ona za magazin Saga.\nKako je istakla, tada nije mogla da se fokusira ni na šta drugo i samo je želela da vidi i zagrli svog sina....


Danas u Brusu: Pozorišna predstava “INDIGO”, 26. 10. 2018. – In Medija\nDanas u Brusu: Pozorišna predstava “INDIGO”, 26. 10. 2018.\nDanas 26. oktobra 2018. godine u velikoj sali Centra za kulturu Brus sa početkom u 20:00 časova biće izvedena pozorišna predstava “INDIGO”, u kojoj igraju naši poznati glumci Danica Maksimović, Branislav Lečić i Marija Vicković.\nUlaznice su u prodaji po ceni od 300 dinara. (biletarnica Centra za kulturu Brus 0d 07:00 do 15:00 i neposredno pred početak predstave)\nDrama ’’Indigo’’ je priča o savremenom svetu žena, o ženi u savremenom svetu, o prodatom, izgubljenom, priča o svima nama čije granice otuđenosti čvrsto stoje na horizontu liberalnog kapitalizma. U modernom društvu gde identitet nije ništa više do niz obavljenih zadataka, gde se stvari kategorišu površno, dve žene, koje sede u zlatnom kavezu, ambiciozne, sposobne, moćne i uspešne kriju se iza ciljeva, interesa i ambicija. Deleći radno mesto, naizgled dele i sudbine.\nDuško Premović nas vešto vodi kroz likove čije sudbine deli veliki broj žena u savremenom društvu i ideja ovog teksta, pored etabliranja problema savremenog sistema, jeste da zapravo pokrene misao i prodrma kavez.


Evropski sud za ljudska prava | Kapital magazin\nŠta je Evropski sud za ljudska prava? Organizacija i nadležnost.\nEvropski sud za ljudska prava (eng. European Court of Human Rights, fr. Cour eurepeenne des Droits de l’ Homme) je sudska institucija Saveta Evrope, sa sedištem u Strazburu. Osnovana je 1959. godine. Savet Evrope trenutno čini 47 država, broj sudija je jednak broju zemalja članica koje su ratifikovale Konvenciju o zaštiti ljudskih prava i osnovnih sloboda (Evropska konvencija). Sudije bira Parlamentarna skupština Saveta Evrope na period od 9 godina, nakon toga ne mogu biti ponovo izabrani. Sud je postao stalna institucija zaštite ljudskih prava u Evropi 1. novembra 1998. godine, kada je stupio na snagu Protokol 11 Evropske konvencije o ljudskim pravima. Sudije Evropskog suda za ljudska prava deluju samostalno i ne predstavljaju nijednu zemlju. Sud sarađuje sa Sekreterijatom koji uglavnom čine pravnici iz zemalja članica, koji su potpuno nezavisni od svojih zemalja.\nOrganizacija i nadležnost Suda, uređeni su Evropskom konvencijom o ljudskim pravima i Poslovnikom Suda koji je na snazi od oktobra 2005. godine. Sud u punom sastavu bira predsednika, dva potpredsednika i predsednike odeljenja na period od tri godine. Na plenarnoj sednici, sudije, shodno ravnopravnoj polnoj, pravnoj i geogravskoj zastupljenosti formiraju najmanje četiri odeljenja. Sud odlučuje u odborima sačinjenim od troje sudija – u sastav odbora ulaze sudije istog odeljenja, funkcija odbora traje godinu dana; veću od sedam sudija – Veće od sedam sudija čine sudije istog odeljenja i predsednik odeljenja; ili Velikom veću od 17 sudija – Veliko veće čini 17 sudija u koje spadaju predsednik, potpredsednici suda, predsednici veća i 3 rezervne sudije. Odbori odlučuju o prihvatljivosti predstavke, veće o suštini spora, a Veliko veće o tumačenju Konvencije ili Protokola, kao i o odlukama veća neusklađenim sa sudskom praksom.\nŠta radi Evropski sud za ljudska prava i kada mu se možete obratiti?\nSud primenjuje Evropsku konvenciju o ljudskim pravima. Ima zadatak da države članice poštuju prava i garancije koje su date Konvencijom. On to sprovodi kroz razmatranje predstavki (aplikacija, tužbi) podnetih od strane pojedinaca, ponekad i od država. Kada se ustanovi da je država članica prekršila jedno ili više prava i garancija, Sud donosi presudu. Presude su obavezujuće: država na koju se presuda odnosi je u obavezi da deluje u skladu sa njom.\nUkoliko smatrate da ste lično i direktno bili žrtva kršenja prava koja su garantovana Konvencijom ili njenim Protokolima možete podneti predstavku Sudu. Povreda prava mora biti učinjena od strane zemlje potpisnice Konvencije. Individualne predstavke Sudu upućuju pojedinci, grupe lica ili nevladine organizacije, kao i međudržavne države, članice Saveta Evrope. Predstavke se dostavljaju na posebnom formularu, koji sadrži podatke o Sudu, podnosiocu predstavke, državi koja je prekršila obavezu preuzetu Evropskom Konvencijom, činjenicama i dokazima kršenja ljudskih prava.\nStranka koja nije u stanju da snosi troškove postupka, ima pravo na besplatnu pravnu pomoć, koju obezbeđuje Sud, licu koje priloži dokaze o nedostatku finansijskih sredstava za isplatu sudske nadoknade. Rasprava je pismena, ali Sud može odlučiti da se vodi usmeni postupak radi izvođenja određenih dokaza. Suđenje se obavlja u središtu Suda, ali se neke radnje mogu vršiti i van sudske zgrade, ukoliko to nalažu potrebe postupka. Presuda postaje pravnosnažna ako se stranke odreknu zahteva za iznošenje predmeta pred Veliko veće ili ako, po proteku roka od tri meseca ne zahtevaju da se predmet uputi Velikom veću. Pravnosnažna odluka se objavljuje i prosleđuje Komitetu ministara Saveta Evrope koji vrši nadzor nad izvršenjem pravnosnažnih presuda. Stranka koja je nezadovoljna iskohodom sudskog spora, može u roku od 12 meseci, zahtevati od veća tumačenje ili ispitivanje presude. Preispitivanje se može tražiti zbog naknadnog otkrivanja činjenica koje nisu bile poznate Sudu i stranci u vreme presuđenja, a mogle su bitno uticati na sam ishod i sadržaj meritorne odluke.\nPostupak pred Sudom se odvija na jednom od zvaničnih jezika Suda (engleski/francuski), sem ako predsednik veća ne odobri nastavak upotrebe službenog jezika na kom je podneta predstavka. Svaku državu u postupcima pred Sudom predstavlja njen državni agent, kome mogu pomagati advokati i savetnici. Agent je predstavnik države, koji zastupa tu članicu pred Sudom. Njegova uloga je ne samo da piše odgovore na prestavke građana – da je brani pred sudom, već i da prati izvršenje presuda i da o tome obaveštava Komitet ministara Saveta Evrope.\nVeće ili predsednik veća, može na zahtev stranke ili drugog zainteresovanog lica, ili po sopstvenom nahođenju, odrediti privremene mere, za koje smatra da ih treba usvojiti u interesu stranaka ili pravilnog odvijanja postupka. Oni se odnose na hitne slučajeve, najčešće na pitanja ekstradicije i deportacije.\nPreispitivanje presude Evropskog suda je moguće, ako se otkrije činjenica koja po svojoj prirodi može imati odlučujući uticaj i koja nije bila poznata stranci, niti se može pretpostaviti da joj je bila poznata u trenutku izricanja presude. Stranka može u roku od šest meseci od kada je saznala za tu činjenicu, zahtevati da Sud preispita presudu.\nIZVORI: www.bgcentar.org.rs, www.coe.org.rs, http://sr.wikipedia.org


RTCG - Radio Televizija Crne Gore - Nacionalni javni servis :: Svijet :: Ruski hakeri napadaju demokratske institucije u Evropi\nMAJKROSOFT TVRDI 20. 02. 2019. 16:42 >> 16:10 0\nTehnološki gigant Majkrosoft optužio je danas rusku hakersku grupu Fensi ber (Fancy Bear) za pokretanje niza napada na vodeće "tink tenkove" i nevladine organizacije u Evropi, prenosi danas Dojče vele.\nKompanija Majkrosoft je u svom blogu navela da su hakeri pokušali da upadnu u naloge više istaknutih evropskih "tink tenkova" ili neprofitnih organizacija krajem 2018.\nKako je navedeno, uočeni su napadi upereni protiv 104 naloga zaposlenih u Njemačkom savjetu za spoljne poslove (German Council on Foreign Relations) i evropskih kancelarija Instituta Aspen i Njemačkog Maršalovog fonda.\nKompanija je navela da je uvjerena da je mnoge od tih napada koji su izvršeni između septembra i decembra prošle godine organizovala grupa nazvana Stroncijum (Strontium) takođe poznata kao Fensi ber, APT28 i pod drugim nazivima.\nVjeruje se da je ta grupa za sajber špijunažu povezana sa ruskom vojnom obavještajnom službom i moguće da je najpoznatija po tome što je hakovala Demokratski nacionalni komitet za vrijeme američkih predsjedničkih izbora 2016. Grupa je upala u podatke donjeg doma njemačkog parlamenta 2015, navodi DW.\nU novijim incidentima koje pominje Majkrosoft hakeri su navodno koristili zloćudne vebsajtove i hakoveane imejlove da pokušaju da upadnu u podatke o zaposlenim u institutima sa sjedištem u Belgiji, Francuskoj, Njemačkoj, Poljskoj, Rumuniji i Srbiji.\nOni su se usmjerili na organizacije koje se bave pitanjima transatlantske politike, demokratije, izbornog integriteta i koje hakeri smatraju vrijednim zato što te organizacije često imaju bliske kontakte sa državnim zvaničnicima.\nEvropski zvaničnici su izrazili zabrinutost zbog prijetnji sajber napadima uoči evropskih parlamentarnih izbora u maju, navodi Dojče vele. Zvaničnici smatraju da i dalje ima bezbjednosnih propusta za rješavanje prije nego što 350 miliona glasača širom EU izađu na izbore.\nMajkrosoft Ruski hakeri\nMajkrosoft se fokusira na vještačku inteligenciju\nMajkrosoft pomaže globalnu akciju


KK Partizan i NIS produžili saradnju\n► KK Partizan i NIS produžili saradnju\nKošarkaški klub Partizan i kompanija NIS potpisali su danas ugovor o nastavku saradnje i sponzorstva.\n"Za Partizan je ovo značajan dan, jer je NIS godinama generalni sponzor kluba. Bili su tu i kada smo bili u teškom periodu i bez rezultata i pomogli su da ostanemo na košarkaškoj sceni Srbije. Mi se trudimo da na kvalitetan način promovišemo NIS", rekao je predsednik kluba Ostoja Mijailović posle potpisivanja ugovora.\nOn je naveo da je veoma zahvalan na poverenju koje mu je ukazano i da će klub dati sve od sebe da na pravi način promoviše NIS.\nDodao je i da bez ovakvih ugovora i sponzorstava, Partizan ne bi bio u mogućnosti da ostvari dobre rezultate na terenu.\n"Želim da zahvalim i predsedniku Srbije Aleksandru Vučiću koji je omogućio da potpišemo ovaj ugovor, kao i mnoge druge, jer bez njih ne bismo možda ni imali rezultate koje imamo. Potrudićemo se da opravdamo poverenje", rekao je Mijailović.\nGeneralni direktor kompanije NIS Kiril Tjurdenjev rekao je da je vrlo ponosan na saradnju sa beogradskim klubom.\n"Mislim da je kraj godine dobar trenutak da produžimo našu saradnju sa Partizanom. Videli smo da je tokom proteklih godina klub pokazao sjajne reuzltate i ponosni smo na našu saradnju. Uveren sam da će sledeće godine ti rezultati biti još bolji i da će klub ovu sezonu završiti u odličnoj formi", rekao je Tjurdenjev.\nPosle potpisivanja sporazuma košarkaši Partizana pridružili su se akciji Kluba volontera NIS i učestvovali u pripremi novogodišnjih poklona sa decu bez roditeljskog staranja u domovima u Nišu, Subotici, Kruševcu, Negotinu, Pančevu i Nišu.\nNiš: U Halu Čair smešteni prvi oboleli od koronavirusa\nU privremenu bolnicu za lečenje lakše obolelih od koronavirusa u hali Sportskog centra "Čair" u Nišu u toku popodneva primljena su prva četiri pacijenta, od kojih su tri kineski...\nNiš: U Kliničkom centru se leči 31 osoba sa koronavirusom, na kućnom lečenju 36 obolelih\nGradonačelnik Niša Darko Bulatović izjavio je da se u Kliničkom centru u Nišu trenutno leči 31 osoba inficirana koronavirusom, dok je na kućnom lečenju 36 obolelih.


Zašto zahteva oblaku rešenje dobavljač odnos sa postojeće Office 365 korisnik? - Office 365\nZašto zahteva oblaku rešenje dobavljač odnos sa postojeće Office 365 korisnik?\nSada možete da zatražite oblaku rešenje dobavljač (CSP) relacije sa Office 365 klijente koji ste već kupili pretplatu direktno iz Microsoft.\nPrednosti zahtevate lokalnog prodavca relacije sa direktno klijenta\nKao lokalnog prodavca možete da dođete do potencijalne klijente bez obzira na to kako se klijenti prvi put kreira. Cloud rešenje dobavljač (CSP) partnerima i klijentima da sada vršite interakciju na sledeće načine:\nPostojećeg kupca direktno Office 365 možete da uspostavite vezu sa CSP.\nPostojećeg kupca direktno Office 365 možete kupiti pretplate sa CSP.\nPartneri možete da uspostavite CSP relacije sa klijentima koje već imate postojeće zakupcima ili pretplate i zatim možete da ih prodaju CSP pretplate.\nCSP klijenta takođe možete kupiti pretplate sa direktno iz Microsoft i više nije ograničena na kupovinu pretplate kroz njihove CSP prodavca. Sa ovim, partneri možete da uspostavite CSP relacije sa klijenta koji već ima postojeće pretplate i postojeće zakupca i da zatim prodati CSP pretplate tog kupca. Dok to omogućava postojanje CSP i drugu pretplatu tipove na istom zakupcu klijenta, ovo ne promenite ili utiče na bilo koju od klijenta prethodno kupili pretplatu. Te pretplate će ostati aktivan i nepromenjen, a sve Partner--zapisa (POR) povezane sa tim pretplate ostaje na mestu. Pored toga, klijent možete nastaviti da kupujete pretplate putem ovih drugih kanala uz njihove CSP pretplata, na primer, direktno iz Microsoft.\nZa uputstva o tome kako da zatražite ovu vezu, pogledajte članak partneri: zahtev prodavca relacije.\nKoja je uloga CSP treba da imate da biste poslali lokalnog prodavca poziv pošta?\nCSP partnera sa puno administracije (AdminAgents) i prodaje podrške (SalesAgents) uloge možete poslati poštu.\nMožete da prikažete pretplate klijenti kupili direktno od MicrosoftCSP partneri?\nDa, CSP partnera možete da prikažete sve pretplate, ali sve pretplate koje ste kupili direktno od Microsoft su samo za čitanje.\nDa li da klijenti vidimo koje su kupljene od lokalnog prodavca CSP za njih?\nNe, klijente nije moguće prikazati u polju Office 365 administrativni centar, u okviru naplata > pretplate. Međutim, klijente može da vidi licence iz te pretplata u okviru naplata > licence.